Tragedi Di Sebalik Sindiran ‘Tree-Hugger’ Yang Dipalit Pada Aktivis Alam Sekitar

Dalam lingkungan aktivis alam sekitar, terdapat satu istilah berbunyi ‘pemeluk pokok’ atau tree-hugger. Biasanya, ia ditujukan sebagai sin.diran kepada seseorang yang terlalu beria tentang penjagaan alam sekitar, khususnya hutan.

Bagaimana pun, istilah ini sebenarnya mengandungi erti yang signifikan dan tidak seharusnya dibataskan kepada sin.diran semata. Ia lantaran asal-usulnya bermula daripada peristiwa pemban.taian ke atas orang Bishnoi di Khejarli, India pada tahun 1730.

Segalanya bertitik tolak daripada seorang raja bernama Abhai Singh (1702-1749). Abhai berkuasa di Marwar dan memang dikenali sebagai raja yang bengis. Cara dia naik takhta pun – iaitu membu.nuh ayahnya – sudah cukup untuk menggambarkan sifat tersebut. Sepanjang pemerintahannya, ada satu hal yang paling diabadikan tentang Abhai.

Iaitu, perintah untuk mendapatkan kapur sebagai salah satu bahan binaan istana barunya. Kapur tersebut, menurut Abhai, harus diambil (ditebang lalu dibakar) dari pokok-pokok Khejri yang banyak tumbuh di kampung Jehnadiya Khejarli, Rajasthan.

Sememangnya, pokok Khejri bernilai tinggi. Ia bahkan dianggap suci oleh penganut aliran Bishoi (diasaskan pada 1485 M) yang rata-rata mendiami Rajasthan. Jadi, ketika menteri Abhai yang bernama Giridhar Bhandhari datang ke kampung tersebut, orang Bishnoi kemukakan ban.tahan.

Ban.tahan awal dilakukan oleh seorang wanita bernama Amrita Devi. Lama juga mereka berdua bertikam lidah, sebelum Giridhar mengalah dan mengusulkan sejumlah pampasan. Namun, nama pun pokok keramat. Bayaran sebanyak mana tidak akan dapat mengubah pendirian penganut Bishnoi seperti Amrita.

Masing-masing enggan beralah. Seorang dengan pegangan agama. Seorang lagi dengan kepatuhan terhadap raja. Apabila dua bentuk kepatuhan ini bertem.bung, kekerasanlah yang jadi jawapan.

Maka, Giridhar pun membawa sejumlah ten.tera ke kampung Khejarli. Ban.tahan mulut tidak lagi diendahkan. Pokok demi pokok ditum.bangkan. Sampai kemudiannya, Amrita dan tiga anak perempuannya (Asu, Ratni, dan Bhagu) merebahkan badan di hadapan sebatang pokok; cuba pertahankannya dari diapa-apakan.

Tetapi tanpa rasa belas, kepala mereka berempat habis ditebas. Dengan pantas, khabar tersebut sampai ke pengetahuan seluruh penganut Bishnoi di kampung-kampung sekitar. Lantas, kira-kira 363 orang (294 lelaki dan 69 perempuan dari 84 buah kampung) datang berhimpun. Masing-masing melaungkan kata-kata terakhir Amrita; “Kalau satu kepala ini dapat selamatkan sebatang pokok, itu dah lebih daripada cukup!” sambil mendakap erat pokok-pokok Khejri.

Tindakan ini bagaimana pun tidak menggugat hati Giridhar dan orang-orangnya. Seperti Amrita, kesemua 363 penganut Bishnoi itu diban.tai tanpa mengenal usia dan jantina – tua atau muda, lelaki atau wanita, semua pun dibu.nuh. Ia semata-mata untuk patuhi perintah raja.

Namun, apa kata raja itu sendiri? Sebaik berita tersebut sampai ke telinganya, Abhai yang terkenal bengis malah jatuh duka. Dia sendiri kemudiannya mencemar duli ke kampung tersebut, dan menghentikan segala pemban.taian dan penebangan pokok Khejri. Pokok itu diwartakan suci. Kuil khusus juga didirikan bagi memperingati setiap penganut Bishnoi yang ma.ti sambil mendakap Khejri.

Peristiwa pemban.taian ini bukan sahaja melembutkan hati seorang raja tetapi juga mempengaruhi sekali gus mengilhami istilah ‘tree-hugger’ dalam kalangan aktivis alam sekitar, terutama di India pada tahun 1973-1979 melibatkan sebuah gerakan yang disebut sebagai Gerakan Chipko (‘chipko’ bermaksud ‘memeluk’).

Gerakan ini dimulakan oleh Chandi Prasad Bhatt (pemenang Anugerah Keamanan Gandhi 2013). Ia tercetus rentetan beberapa peristiwa – bermula daripada penebangan hutan di Himalaya oleh British pada awal 1900an (untuk mengubahnya menjadi ladang teh) sehinggalah pembalakan lampau di Uttarakhand oleh kerajaan India pada 1970an yang mengakibatkan hakisan dan banjir (yang memakan nyawa 200 orang).

Tambahan, penduduk tempatan dila.rang mengambil kayu-kayan dari pokok-pokok kecil (untuk dibuat alat pertanian) sementara permit bagi hal sama diluluskan kepada syarikat-syarikat pembalakan.

Layanan dua-darjat ini lantas mendorong Chandi dan pertubuhan sosialnya, Dasholi Gram Swarajya Mandal (DGSM) untuk melakukan pro.tes. Pro.tes pertama berlaku di kampung Mandal (terletak di Lembah Alaknanda).

Ia berjalan secara aman, lantaran mengambil semangat Perarakan Garam yang dilakukan oleh Mahatma Gandhi pada 1930 (ketika memban.tah cukai garam yang dikenakan oleh British). Kaedahnya pula, diilhami oleh kisah Khejarli tadi.

Seluruh penduduk kampung Mandal turun ke lapangan dan memeluk atau berdiri mengelilingi pokok-pokok yang ingin ditebang oleh syarikat pembalakan. Ban.tahan ini berpanjangan selama berhari-hari, sampaikan akhirnya kesemua permit pembalakan di situ ditarik semula oleh kerajaan.

Kejayaan tersebut mempengaruhi kampung-kampung lain untuk melakukan hal sama. Dianggarkan, lebih 150 buah kampung di Uttarakhand terlibat dalam Gerakan Chopki 1973-1979, dengan gerakan paling masyhur berlaku pada 26 Mac 1973 di kampung Reni yang diketuai oleh seorang wanita bernama Gaura Devi.

Peristiwa ini masyhur kerana ketika itu, kerajaan cuba memperdaya penduduk kampung dengan menyuruh mereka berkumpul di kampung lain, Chamoli, kononnya untuk menerima pampasan atas penebangan yang berlaku.

Rentetan itu, kampung Reni pun kosong tanpa lelaki. Ketika itulah pembalak-pembalak datang melakukan kerja, hanya untuk kemudian dihalang oleh Gaura Devi dan 27 wanita lain yang masing-masing berdiri mengelilingi pokok – enggan benarkan ia ditebang walau kepala diacu sena.pang.

Gerakan massa seperti ini kemudian membangkitkan kesedaran  tentang alam sekitar dalam kalangan penduduk India, hinggakan pada 1980, Perdana Menteri Indira Gandhi  sendiri mengha.ramkan sebarang aktiviti pembalakan komersial di Uttarakhand selama 15 tahun.

Ia juga menginspirasikan gerakan-gerakan lain di seluruh dunia. Misalnya pada lewat 1990an, seorang aktivis alam sekitar Amerika bernama Julia ‘Butterfly’ Hill ‘bertapa’ selama 738 hari (dari 10 Disember 1997 hingga 18 Disember 1999) di atas pokok redwood yang berusia 1,500 tahun untuk mengelaknya ditebang.

Di Jepun pada tahun 2009 pula, sekumpulan aktivis beramai-ramai memeluk pokok sebagai ban.tahan terhadap projek pembinaan terowong berhampiran Gunung Takao yang bakal mengor.bankan alam sekitar.

Dan paling kebelakangan, adalah ban.tahan yang berlaku di Benggala Barat (West Bengal) pada April 2017. Di mana, ratusan pelajar universiti mempro.tes projek melebarkan jalan sepanjang 61 km (yang menghubungkan Barasat dan Petrapole  di sempadan India-Bangladesh) dengan memeluk 4,000 batang pokok di kiri-kanan jalan yang bakal ditumbangkan.

Ini sekali gus menghidupkan ‘tradisi memeluk-pokok’ yang sudah pun berakar umbi selama lebih 250 tahun di India – tradisi yang kini dijadikan kata lecehan terhadap aktivis alam sekitar.

RUJUKAN:

Muzaffar, Maroosha. (2019, 4 April). How the Tree-Hugging Movement got Started in a Small Indian Village. Ozy.

Spellerberg, Ian. (2017, 16 February). A hug for the tree huggers: Why ‘tree huger’ is not an insult. Stuff.

Wagner, B.B. (2021, 29 August). Tree Huggers. The Unspoken History of Indian Enviromental Martyrs. Ancient Origins.


Qasem Soleimani Mati – WWIII Akan Tercetus?

Apa yang sedang berlaku di Iraq?

Kena cerita dari mula. Pada 27 Disember 2019, US mendakwa bahawa pangkalan udaranya di Kirkuk, Iraq dis3rang oleh 30 roket, seorang kontraktor US terkorban.

Susulan daripada itu, US melancarkan serangan balas pada 29 Disember ke atas markas militan “Kata’ib Hezbollah” di sempadan Iraq-Syria, mer4gut 25 ny4wa anggota Kata’ib Hezbollah yang dikatakan sebagai dalang disebalik serangan. Kata’ib Hezbollah ni based dekat Iraq, jangan dikeliru dengan Hezbollah di Lubnan. Tapi kedua-dua adalah militan yang disokong oleh Iran.

Susulan daripada itu, anggota dan penyokong Kata’ib Hezbollah telah mengepung dan meny3rang kedutaan US di Baghdad pada 31 Disember, sebagai bantahan terhadap serangan US.

Susulan lagi lepas tu (banyak betul susulan weh), Trump menulis tweet yang berbau ugvtan: “Iran will pay a very BIG PRICE! This is not a Warning, it is a Threat”. Macam biasa, orang gelak-gelakkan Trump, termasuk pemimpin agung Iran, Ayatollah Ali Khamenei yang tweet balas: “you can’t do anything”. Eh pandang rendah pulak dengan Trump.

Then, surpise. Beberapa jam yang lepas, US melancarkan ser4ngan di Lapangan Terbang Baghdad yang mer4gut n4wa Qasem Soleimani, ketua “Quds Force” dan juga Abu Mahdi al-Muhandis, ketua Kata’ib Hezbollah.

Soleimani bukan kaleng-kaleng punya orang. Dia ialah protege kepada Khamenei. Quds Force ni kira Iran punya CIA. Soleimani diberi kepercayaan oleh Khamenei untuk mengetuai Quds Force sejak 1997. Tugas Quds Force adalah untuk mengumpul perisikan dan juga melancarkan operasi untuk membantu kumpulan-kumpulan pro-Iran seperti Hezbollah di Lubnan dan Houthi di Yaman. Dan juga Hamas di Palestin (“Quds” ialah nama alternatif Baitul Maqdis/Jerusalem).

Jadi Soleimani ni kira salah satu mastermind dalam aktivisme Iran di serantau menentang US, Saudi, Israel dan geng. Misi “decapitation” ni sedikit sebanyak naikkan “morale” US, Saudi, Israel dan geng, tapi macam “overkill” pun ada. Sebab Khamenei sayang kat Soleimani, jadi balas dendam itu pasti.

Tapi jangan risau, World W4r 3 tak akan tercetus kerana insiden ini. All-out war antara US dan Iran pun hampir tidak mungkin. Nak tahu kenapa, baca tulisan lama aku (https://www.thepatriots.asia/hujah-hujah-kenapa-trump-us-tak-serang-iran/). So mungkin Iran akan balas serangan US dengan (1) cucuk sekutu US, samada s3rang Saudi dan Israel melalui proksi (Houthi, Hezbollah), (2) kacau kapal-kapal US dan geng dekat Teluk Parsi dan Teluk Oman, atau (3) menawan kedutaan US di Baghdad, macam depa buat masa tahun 1979 (boleh tengok cerita “Argo”).

Kalau Iran pilih opsyen (3), memang kena kat selera Trump. Sambil Trump merancang serangan ke atas Soleimani dan al-Muhandis dan berlagak di Twitter, dia pun dah diam-diam deploy pasukan tentera tambahan seramai 750 orang ke Iraq. Kemungkinan besar depa ni diguna untuk guard kedutaan US.

Tahun ni tahun pilihanraya US, Trump kena buat something heroic untuk naikkan populariti dia. Dulu dia pernah kritik kegagalan Hillary Clinton handle krisis kedutaan US di Benghazi, Libya tahun 2012 yang menyebabkan Duta US terkorban. Kalau berlaku krisis kedutaan, itulah peluang bagi Trump buktikan “kebijaks4naan” dia.

Meanwhile, dekat Iraq ramai celebrate kemat1an Soleimani. Selepas protes besar-besaran Iraq meletus pada Oktober lepas membantah pengaruh Iran dalam politik domestik Iraq (baca tulisan lama aku: https://www.facebook.com/ayman.rashdan.wong/posts/10211739065391746), Soleimani telah terbang ke Baghdad mengambil alih security forces Iraq dan menekan protester. Jadi ramai melihat dia sebagai simbol penindasan rejim Iran. Orang Iraq sekarang tersepit antara US dan Iran yang masing-masing ada game dia.

Yang pasti, apa-apa pergolakan yang melibatkan Iran dan Iraq ada potensi menaikkan harga minyak. Tapi korang jangan tanya aku soalan ala trader bila naik bila turun, naik berapa turun berapa. Kalau aku tahu pun takkan aku nak share dengan korang, baik aku untung sorang-sorang.


Kongo Gumi: Syarikat Paling Lama Beroperasi Di Dunia

Sepanjang 1400 tahun lamanya, Kongo Gumi berdiri sebagai sebuah syarikat Jepun yang tersohor dalam industri pembinaan kuil-kuil Buddha.

Sebelum mengalami penutupan pada tahun 2006, syarikat ini menyandang kedudukan sebagai syarikat keluarga paling lama beroperasi di dunia setelah empat belas kurun mengharungi pasang surut politik dan krisis ekonomi yang menimpa negara.

Namun akhirnya, kemelesetan ekonomi yang melanda Jepun sedekad yang lalu tidak dapat digagahi oleh Kongo Gumi.

PENUBUHAN SYARIKAT

Sejarah penubuhan Kongo Gumi boleh dijejak menerusi selembar skrol sepanjang tiga meter bertarikh kurun ke-17 Masehi yang menyenaraikan nama 40 generasi keluarga Kongo sehinggalah ke generasi pertamanya yang hidup sekitar tahun 578 Masehi, iaitu Shigemitsu Kongo.

Shigemitsu merupakan seorang tukang kayu yang mahir dan bersama dua orang rakannya, beliau berangkat dari Baekje (Semenanjung Korea) bagi memenuhi tawaran projek pembinaan kuil Buddha pertama di Jepun, iaitu di Shitenno-ji.

Undangan ini dikemukakan oleh Putera Shotoku, seorang ahli politik dari Zaman Asuka yang mencurahkan khidmat untuk Maharani Suiko. Putera Shotoku masyhur sebagai seorang penganut Buddha yang taat dan beliau banyak menyumbang kepada penyebaran agama itu di seantero Jepun.

KUIL SHITENNO-JI – PROJEK PERTAMA KONGO GUMI

Berpusat di Osaka, pembinaan kuil Shitenno-ji yang dibiayai oleh Putera Shotoku bertujuan untuk memuja empat raja kayangan, dikenali sebagai Shitenno.

Sebagai menghormati keempat-empat raja tersebut, empat buat institusi dibangunkan, iaitu institusi agama dan pendidikan, institusi kebajikan, hospital, dan farmasi. Kompleks kuil Shitenno-ji turut dilengkapi dengan sebuah pagoda lima tingkat, sebuah Astaka Emas, sebuah dewan persidangan, dan tiga buah gerbang masuk.

Bagi meneruskan momentum yang dimulakan dengan pembinaan Shitenno-ji, Shigemitsu Kongo pun menubuhkan syarikat keluarga yang diberi nama Kongo Gumi.

Kurun demi kurun, kemahiran beliau dalam seni bina kuil diwariskan kepada keluarga. Begitu juga dengan hak pemilikan syarikat.

Jika tiada pewaris lelaki atau pewaris yang ada dianggap tidak cukup berbakat untuk mengendalikan syarikat, pemilikan Kongo Gumi akan diserahkan kepada menantu atau anak perempuan.

Tentunya, mereka yang mewarisi Kongo Gumi dipilih dengan penuh teliti dan berhati-hati.

PENGARUH BUDDHISME MEMPENGARUHI KEJAYAAN SYARIKAT

Salah satu kunci kejayaan Kongo Gumi adalah syarikat ini memilih untuk menceburi industri yang disokong oleh sebuah sistem kepercayaan yang berdiri jitu selama ribuan tahun dan mempunyai jutaan penganut.

Setiap masa dan ketika, ada sahaja permintaan untuk membina kuil baru. Kurun demi kurun, Kongo Gumi bertanggungjawab membina ratusan kuil, gerbang monumental, dan bangunan Buddha, termasuklah Istana Osaka yang merupakan salah sebuah mercu tanda paling ikonik di Jepun.

Istana yang dibina pada tahun 1583 ini memainkan peranan signifikan dalam episod penyatuan Jepun pada era Azuchi-Momoyama yang berlangsung pada kurun ke-16 Masehi.

MENGHARUNGI PRANG DUNIA KEDUA

Satu lagi kunci kejayaan Kongo Gumi adalah cirinya yang fleksibel ketika mengharungi masa-masa sukar. Sewaktu Prang Dunia Kedua meletus, pembinaan kuil keagamaan bukan lagi menjadi keutamaan masyarakat.

Oleh kerana itu, Kongo Gumi bertindak balas terhadap situasi ini dengan memanfaatkan sumber dan kemahiran mereka untuk menyediakan ribuan k3r4nda yang tentunya, menerima permintaan yang sangat tinggi pada waktu itu.

Sesudah tamat pep3r4ngan, hadir pula permintaan untuk membina atau membaiki semula tempat-tempat suci dan kuil-kuil keagamaan yang mvsnah atau mengalami kerosakan. Menyedari bahawa binaan kayu tidak mampu menggagahi bencana alam, keb4k4ran, atau petaka p34ang, maka Kongo Gumi pun berevolusi dengan menggabungkan seni bina konkrit ke dalam seni bina tradisional mereka sekaligus menjadikan binaan-binaan yang mereka bangunkan lebih kukuh dan tahan lama namun masih mengekalkan nilai estetika yang unggul.

KEJATUHAN DAN KEBANGKITAN SEMULA KONGO GUMI

Walaupun Kongo Gumi mempunyai sejarah yang panjang, menceburi industri yang stabil, disokong oleh pengerusi yang cekap memimpin dan mampu mengambil langkah fleksibel dalam menghadapi masa-masa krisis, tiada yang dapat menyelamatkan syarikat itu dari tersungkur dek krisis ekonomi tahun 2006 yang melanda Jepun.

Menukil laporan daripada Bloomburg, “Semasa berlaku kegawatan ekonomi di Jepun pada 1980an, syarikat ini mengambil pinjaman dalam jumlah yang besar untuk membuat pelaburan.

Namun, kegawatan tersebut kian meruncing dan memuncak pada krisis 1992-93. Malangnya, nilai aset-aset yang dibeli oleh Kongo Gumi dengan menggunakan pinjaman tersebut menyusut dengan teruk.

Keadaan diperparah lagi dengan perubahan sosial di Jepun yang secara efektif menurunkan kadar permintaan terhadap khidmat pembinaan kuil yang ditawarkan oleh Kongo Gumi dan bermula pada tahun 1998, prestasi syarikat tersebut mengalami tren penurunan yang mendadak.”

Maka, semasa krisis ekonomi membadai Jepun pada tahun 2006, Kongo Gumi tidak lagi berupaya menanggung hutang-hutang lama justeru syarikat yang telah beroperasi selama 14229 tahun ini pun akhirnya dibubarka.

Kemudian pada tahun 2008, ia diserap oleh Takamatsu Ltd. Menukil kata-kata Kanji Ogawa, presiden Takamatsu kepada Financial Times, “Benar, penyerapan syarikat ini sedikit-sebanyak dilakukan atas faktor sentimental. Seandainya Kongo Gumi dibubarkan secara total, maka segala memori dan segala sejarahnya yang indah akan hilang begitu sahaja.”

Kini, Kongo Gumi beroperasi sebagai anak syarikat Takamatsu Ltd dan bagi menghormati sejarahnya yang panjang, nama syarikat itu dikekalkan.

RUJUKAN:

April Holloway. (5 September 2015). Kongo Gumi: Oldest Continuously Operating Company survives 1400 Years before Crash. Ancient Origins. https://www.ancient-origins.net/history/kongo-gumi-oldest-continuously-operating-company-survives-1400-years-crash-003765


Apa Akan Jadi Kalau Domino Beri Pizza Percuma 100 Tahun?

Kisah ini terjadi pada Domino’s Pizza di Russia, dan menjadi kisah U-Turn yang paling klasik untuk masa depan, selain daripada keputusan-keputusan U-Turn kerajaan 22 bulan sebelum ini. Biasanya, kempen pemasaran yang dilakukan secara berlebihan adalah perkara yang baik.

Tetapi, dalam hal Domino’s, inisiatif tatu Domino’s Pizza mereka dengan cepat menjadi salah satu kempen pemasaran terburuk sepanjang tahun kerana penyertaan yang terlebih banyak. Ketika kempen itu pertama kali dilancarkan di Rusia, ianya menjanjikan penggemar 100 pizza percuma setiap tahun selama 100 tahun.

Satu-satunya syarat ialah mereka mesti meletakkan logo Domino’s di tatu mereka dan berkongsinya di media sosial. Apa yang tidak disangka oleh Domino’s adalah kebanjiran peserta. Hanya dalam beberapa hari, mereka menerima lebih daripada 350 penyertaan.

Satu tatu. 100 tahun. 10,000 Piza Percuma. Itulah tawaran yang ditawarkan kepada orang di Rusia ketika Domino’s Pizza di Rusia memulakan kempen Domino’s Forever mereka di media sosial yang menawarkan “pizza percuma untuk seluruh hidup anda.”

Promosi yang disiarkan di VKontakte, rangkaian media sosial seperti Facebook di Rusia, menawarkan pizza Domino’s percuma selama 100 tahun kepada sesiapa sahaja yang membuat tatu logo syarikat itu di badan mereka dan berkongsi gambar di media sosial.

Untuk mendapatkan ganjaran, mereka harus mendapatkan tatu kekal yang ada logo Domino’s “pada tempat yang kelihatan” di badan mereka.

Syaratnya sangat sederhana:

1. Dapatkan tatu sebenar logo Domino’s di tempat yang senang dilihat.

2. Kirimkan hasil foto di rangkaian sosial (IG, FB, atau Vk) dengan hashtag #dominosforever.

3. Dapatkan sijil seumur hidup dan nikmati Domino’s Pizza.

Promosi bermula pada hari Jumaat dan sepatutnya berlangsung dua bulan – tetapi syarikat itu harus menamatkannya hanya dalam lima hari setelah terlalu banyak orang mengambil tawaran tersebut.

Media sosial Rusia dibanjiri dengan gambar logo Domino’s yang bertatu di kaki, lengan, dan tempat lain peminat ketika orang ramai cuba menyertai promosi ini.

Namun, jenama itu pada mulanya tidak mengharapkan begitu banyak orang untuk ikut serta, dan oleh sedemikian mereka dengan cepat terpaksa mengubah promosi mereka menjadi “350 orang pertama” dalam beberapa hari selepas promosi tersebut ditayangkan.

Setelah beratus-ratus siaran muncul di Instagram, Facebook, dan VKontakte, Domino’s terpaksa mengenakan peraturan yang ketat pada penyertaan. Rantai pizza itu menjelaskan hanya “350 orang pertama” yang menyiarkan gambar tersebut di media sosial akan menerima makanan percuma, dan memberi amaran bahawa walaupun tatu itu boleh berwarna apa pun, panjangnya sekurang-kurangnya 2cm (0,79 inci).

Selanjutnya, ia mengeluarkan gambar yang menjelaskan “bahagian tubuh yang kelihatan” di mana orang-orang diizinkan untuk memasang tatu itu. Walaupun terdapat perubahan peraturan, gambar-gambar itu terus muncul, dengan orang-orang berkongsi gambar tatu di lengan, tatu di kaki, dan bahkan tatu di ibu jari.

Dengan jumlah peserta yang begitu banyak, Domino’s terpaksa meminta pelanggan untuk membatalkan mendapatkan tatu mereka jika mereka belum diterima dalam senarai utama peserta, kerana mereka tidak akan diberi hadiah.

“Kawan, kita sudah mempunyai 350 peserta!”

Domino’s Russia dengan segera menulis di Facebook pada 10 September.

“Kami tidak menerima tatu baru! Sekiranya anda berada bersama artis tatu dan sedang mendapatkan tatu, kami akan memasukkan anda ke dalam senarai peserta. Tetapi kami sedang menunggu gambar sebelum jam 12:00 hari ini. Kepada mereka yang mempunyai janji temu yang dijadualkan kemudian, kami mengesyorkan membatalkannya. ”

Tetapi ketika itu, amaran yang dikeluarkan tidak menghentikan tatu itu. Di Instagram sahaja, terdapat lebih dari 80 aplikasi tambahan menggunakan hashtag kempen sejak promosi ditutup secara rasmi, dengan lebih banyak lagi di Facebook dan VKontakte.

Itu mungkin tidak banyak, tetapi bolehkah anda bayangkan bagi mereka yang mendapatkan tatu itu, tetapi tidak menerima pizza percuma? Secara keseluruhan, sekitar 400 orang telah memenuhi syarat untuk mendapatkan pizza percuma pada akhirnya – dan saya senditi pun takpasti adakah berbaloi dengan usaha mereka untuk mengorbankan kulit mereka.

Pengajarannya, tahap ‘engagement sebegini sebenarnya boleh jadi akan mengancam keuntungan dalam kempen perniagaan anda.

Domino’s tidak boleh mengambil risiko dengan memberikan begitu banyak pizza percuma seumur hidup kepada begitu banyak pelanggan sehingga mereka terpaksa membatalkan kempen.

Dengan meremehkan populariti perjanjian mereka, Domino’s Russia berjaya menjejaskan reputasi dan pendapatan mereka. Pastikan anda sentiasa menjangkakan kadar penglibatan (anticipation) yang tinggi ketika anda melancarkan kempen pemasaran anda (yang boleh merangkumi pemberian kupon atau insentif).

Dan, pastikan bahawa apa sahaja yang anda tawarkan cukup berskala agar tidak merosakkan pelan asal/intipati perniagaan anda dan tidak kira berapa popular kempen anda.

Kisah Domino’s Russia adalah satu kisah klasik kempen u-turn secara besar-besaran. Di Malaysia, kisah ini berjaya dicontohi oleh pemerintah terdahulu apabila dengan secara selamba membuat perjanjian macam-macam, dan akhirnya kerajaan Malaysia pada waktu itu dikenali di seluruh dunia dengan Kerajaan U-Turn.

Sentiasalah berhati-hati dengan apa yang dihajati…


Skandal-Skandal Sex Yang Mencalarkan Ego Soviet

Skandal. Perkataan ini mungkin asing untuk penduduk Kesatuan Soviet. Yalah, perkara-perkara sebegini amat dirahsiakan demi menjaga imej pemimpin-pemimpin negara itu. Tetapi bila peribahasa biar pecah di perut, jangan pecah di mulut tidak lagi terpakai, satu perkataan saja: KECOH!

Rumah pelacuran untuk orang kenamaan Soviet

Pada satu hari dalam Februari 1955, Nikita Khrushchev menerima sepucuk surat daripada seseorang yang tidak mengenali. Si pengirim hanya memperkenalkan identiti dalam suratnya sebagai “rakyat Soviet dan seorang ibu”.

Dalam surat tersebut, si pengirim mendakwa wujud sebuah rumah pelacuran yang dikunjungi oleh pegawai-pegawai tinggi kerajaan ketika itu.

Kebanyakan wanita yang berada di situ bukan hadir kerana rela tetapi diperdaya oleh pemimpin-pemimpin hidung belang ini untuk memuaskan nafsu mereka. Si pengirim mendakwa salah seorang wanita yang menjadi mangsa mereka ialah anak perempuannya.

Si pengirim turut menamakan George Alexandrov, Menteri Kebudayaan Soviet dan Alexander Yegolin, seorang pegawai parti yang bertanggungjawab mer0g0l anak perempuannya itu. Bagi Khrushchev, surat ini boleh menjadi satu alat untuk menyingkirkan mvsvh-mvsvhnya dalam parti seperti Alexandrov dan Yegolin.

Justeru, beliau mengarahkan satu siasatan segera diadakan. Hasilnya, siasatan tersebut mendedahkan puluhan lagi figura terkenal Soviet dalam pelbagai bidang termasuk bekas Menteri Pendidikan Soviet, Sergei Kaftanov terlibat dalam skandal s3ks tersebut.

Kesemua mereka merupakan tetamu Konstantin Krovoshein yang bertanggungjawab merekrut wanita-wanita muda dari pelbagai tempat untuk parti-parti s3ks anjurannya.

Apabila skandal ini didedahkan, Alexandrov mengakui kesilapannya dan merayu agar diberi peluang menebus dirinya. Bagaimanapun, tiada satu pun individu berkuasa yang terpalit dengan skandal itu dip3nj4r4kan kecuali Krovoshein.

Alexandrov kemudiannya dipindahkan ke Belarus dan diturunkan pangkat sebagai ketua jabatan Institut Falsafah, Akademi Sains Belarus.

‘H4ncvr sudah masa depanku…’Bagi Eduard Streltsov, masa depannya kelihatan cerah. Membuat penampilan bersama pasukan T0rp3d0 Moscow pada usia 18 tahun, ramai menjangkakan bintang muda bola sepak Rusia itu boleh melakar pencapaian membanggakan pada temasya Piala Dunia 1958.

Tetapi impiannya berangkat ke Stockholm berakhir apabila dia didakwa mer0g0l seorang wanita. Mengikut fakta pendakwaan, Streltsov dan rakan-rakannya berparti di sebuah dacha dan mengajak sekumpulan wanita muda menyertai parti mereka. Dia dikatakan mengadakan hubungan s3ks dengan seorang wanita bernama Marina Lebedeva.

Pada hari berikutnya, ibu Lebedeva menghubungi selepas anak perempuannya itu pulang ke rumah. Dan tidak lamas selepas itu, Streltsov ditahan pihak berkuasa dan didakwa atas kesalahan r0g0l.

Walaupun bukti yang dikemukakan agak lemah, dia memilih mengaku bersalah kerana dijanjikan peluang menyambung karier bola sepak sekiranya Streltsov mengakui kesalahannya.

Di sebalik janji itu, itu tidak menghalang mahkamah menjatuhkan hukuman p3nj4r4 selama 12 tahun terhadap pemain muda itu. Sejak itu, timbul khabar angin semua ini direncana oleh pesaing T0rp3d0 atau d3nd4m kesumat ibu Lebedeva terhadapnya kerana enggan mengahwini anak perempuannya itu.

Berikutan itu, pasukan Soviet berlepas ke Stockholm tanpa kelibat Streltsov. Piala Dunia 1958 menyaksikan dominasi Samba Brazil menerusi bintang mereka, Pele sekaligus permulaan ke arah statusnya sebagai legenda bola sepak moden hari ini.

Selepas lima tahun dip3nj4r4kan, Streltsov dibebaskan dengan jaminan parol dan kembali beraksi bersama T0rp3d0. Malah, dia juga kembali berpeluang menyarung jersi pasukan kebangsaan dan dinamakan sebagai pemain terbaik tahunan Soviet pada tahun 1968.

Selepas kembali ke negeri cacing pada tahun 1990, ramai melihat kelibat Lebedeva meletakkan sejambak bunga pada kubur Streltsov pada tahun 1997, sehari selepas ulang tahun hari kem4t1annya.

“Aku mandi lumpur, kau tahu tak?!”

1989 dilihat tahun terbaik untuk Boris Yeltsin mengukuhkan kedudukannya dalam kerajaan ketika itu. Pada September, beliau baru saja memenangi pilihan raya daerah Moscow dan diberi kepercayaan oleh Mikhail Gorbachev sebagai pengerusi jawatankuasa pembinaan dan seni bina Soviet.

Namun begitu, bak kata Mat Salleh, ‘sh1t hits the fan’. Pada Oktober 1989, Yeltsin datang ke balai polis dalam keadaan basah dengan pakaiannya penuh dengan lumpur. Bila ditanya apa yang menimpanya, beliau mendedahkan diculik oleh sekumpulan lelaki dan dibawa ke dalam sebuah kereta sebelum dicampak ke Sungai Moscow dari sebuah jambatan.

Yeltsin turut merayu kepada mereka agar tidak melaporkan perkara tersebut, satu perkara yang mengejutkan polis-polis di balai berkenaan. Apabila berita tersebut diketahui kepimpinan Soviet, mereka sudah merasakan ini merupakan satu skandal politik yang berpotensi menj4h4n4mkan karier politiknya.

Berang dengan laporan tersebut, Gorbachev mengarahkan satu siasatan segera diadakan. Beliau berharap penculikan yang menimpa bakal penggantinya itu tidak berlaku dan mendedahkan rahsia gelap Yeltsin: perempuan simpanannya.

Dan apa yang dibimbangi Gorbachev menjadi kenyataan. Siasatan mendapati kebanyakan cerita Yeltsin sebagai tidak boleh dipercayai. Misalnya, tentang kisah beliau dicampak ke Sungai Moscow, sudah pasti Yeltsin akan mengalami kec3d3r4an parah kerana dicampak dari kedudukan yang tinggi dan keadaan sungai yang cetek.

Selain itu, pihak berkuasa turut menemui sejambak bunga di tempat perkara tersebut dikatakan berlaku. Sementara pemandu Yeltsin pula enggan mengiyakan kisah yang dijaja majikannya itu. Justeru, tidak hairanlah ramai mvsvh politiknya mengecam habis-habisan tingkah lakunya itu tetapi dinafikan sekeras-kerasnya oleh beliau.

Sama ada kisah penculikan itu benar-benar berlaku atau tidak, ia masih tidak berupaya menjatuhkan Yeltsin. Dan beberapa tahun selepas itu, beliau kemudiannya mengisi kerusi panas sebagai Presiden Rusia pasca-kejatuhan Tirai Besi.

RUJUKAN:

Russia Beyond. (2020). 3 s3x scandals that SHOCKED the USSR. https://www.rbth.com/history/332763-sex-scandals-soviet-union-ussr


Betul Ke Ahmad Nisfu Hidup Melarat Di Hujung Usia?

Ahmad Nisfu, salah seorang pelakon kegemaran P. Ramlee meninggal dunia pada 25 Jun 1972. P. Ramlee banyak beri watak ‘terhormat’ kepada Ahmad Nisfu.

Contoh: Sultan, pengarah filem, bapa mentua sporting, tauke sampan (walaupun jahat tapi masih style!)

Mungkin ramai yang tak tahu perkara ini. Cerita asal IBU MERTUA KU ditulis oleh Ahmad Nisfu yang kemudiannya diolah kembali oleh P. Ramlee.

Menurut beberapa sumber, Ahmad Nisfu hanya menulis dan membaca dalam tulisan Jawi. Beliau antara seniman veteran dari kumpulan bangsawan yang tidak buta huruf.

Kisah yang pernah tular di internet: Ahmad Nisfu hidup sebatang kara di sebuah kubu peninggalan tentera Jepun dalam keadaan yang sangat daif.

Padahal Ahmad Nisfu hidup rileks je dengan anak cucunya. Semasa menghembuskan nafas terakhir, Ahmad Nisfu dikelilingi ahli keluarganya. Beliau meninggalkan seorang balu yang bernama Chik binti Osman, tiga orang anak dan 14 orang cucu.

Ahmad Nisfu lambat sikit terjun ke dunia filem sebab dia lebih banyak berlakon dengan grup wayang bangsawan. Selepas banyak grup wayang bangsawan ni gulung tikar pada penghujung 1950-an (dan bisnes filem sedang mencanak naik) barulah Ahmad Nisfu dapat peluang berlakon filem.

Filem pertama Ahmad Nisfu: Anak Pontianak (1958) diikuti dengan filem Gergasi (1958). Kedua-dua filem ni terbitan studio Jalan Ampas.

Filem Gergasi ni ala-ala Frankenstein sikit. Anda boleh cuba tonton.

Nama Ahmad Nisfu semakin menjulang tinggi apabila P. Ramlee mengambilnya berlakon di dalam Pendekar Bujang Lapok pada tahun 1959. Beliau berjaya menghidupkan watak tauke sampan dan kepala samseng dalam filem itu walaupun ia bercorak komedi.

Hal ini tidak menjadi masalah kepada Ahmad Nisfu kerana pengalamannya berlawak semasa di pentas bangsawan dahulu sangat luas.

Filem-filem yang dilakonkan oleh Ahmad Nisfu di bawah arahan P. Ramlee ialah Musang Berjanggut (1959), Nujum Pa’ Blalang (1959), Antara Dua Darjat (1960), Seniman Bujang Lapok (1961), Ibu Mertua Ku (1962), Nasib Si Labu Labi (1963), Madu Tiga (1964) dan
3 Abdul (1964).

Filem-filem lain yang dilakonkan oleh Ahmad Nisfu di studio Jalan Ampas ialah Doctor (1958), Saudagar Minyak Urat (1959), Siti Muslihat (1962), Gerhana (1962), Korban (1963), Pileh Menantu (1963), Siapa Besar! (1964), Pusaka Pontianak (1965), Sayang Si Buta (1965), Dayang Senandong (1965), Sri Andalas (1966), Lampong Karam (1967) dan A Go Go 67 (1967).

Satu perkara menarik tentang Ahmad Nisfu, dia tak mengikat kontrak dengan mana-mana studio. Dia lebih selesa menjadi pelakon bebas. Oleh sebab itu kita dapat lihat Ahmad Nisfu juga turut berlakon di dalam filem-filem di studio Cathay Keris.

Filem-filem Ahmad Nisfu di Cathay Keris:

Dang Anom (1962), Tun Fatimah (1962), Jula Juli Bintang Tujoh (1962), Laila Majnun (1962), Lanchang Kuning (1962), Darah-Ku (1963), Bayangan Di-Waktu Fajar (1963), Bunga Tanjong (1963), Tajul Ashikin (1963), Pontianak Kembali (1963), Ayer Mata Duyong (1964), Wan Perkasa (1964), Istana Berdarah (1965), Dua Kali Lima (1966), Playboy (1967), Mat Raja Kapor (1967), Si-Murai (1968), Nafsu Belia (1969), Puaka (1970), Linang Nuraka (1970), Mat Karung Guni (1970) dan yang terakhir Jahanam (1971).


Kisah Sotong Gergasi Yang Setia Pada Pasangannya

Sesiapa yang tengok filem Clash of the Titans akan salah faham tentang kraken. Memang betul – kraken adalah sejenis raksasa yang menakutkan… tetapi jauh sekali seperti yang ditayangkan dalam filem.

Ia tiada kepala gergasi, apatah lagi kaki berlutut dan gigi tersusun dalam bentuk kon. Kraken sebenarnya hanyalah sejenis sotong yang dikatakan hidup di laut antara Norway dan Greenland.

Cuma kraken mempunyai saiz yang luar biasa, dalam lingkungan 15 meter panjang.

Dengan erti kata lain, seekor kraken saja boleh membuat pengusaha kedai tom yam senyum sampai ke belakang kepala.

Kerana kraken memang wujud. Dengan teknologi penjelajahan laut yang semakin maju, saintis berjaya membuktikan kewujudan “sotong gergasi” di bahagian laut dalam (Specktor, 2021).

Selama ini, saintis agak skeptikal kerana laporan pasal “sotong gergasi” hanya ada dalam catatan kelasi tanpa sebarang bukti.

Susah untuk percaya catatan kelasi. Mereka penat berlayar. Panas punya panas. Apabila hujan, laut bergelora gila-gila. Tetapi catatan mereka mula mendapat perhatian selepas penemuan bαηgkαi sotong gergasi.

Penemuan ini tidak dapat dinafikan sebagai “gumpalan” semata-mata, kerana bαηgkαinya begitu solid. Daripada bαηgkαi, saintis mula menjelajah. Dan akhirnya, jawapan ditemui: memang sotong gergasi wujud. Lagenda kraken menghadiahkan nama baru kepada jenis sotong tersebut.

Memahami Kaedah Sotong Membiακ

Sebagai pengetahuan am, semua jenis sotong (biasa, katak, kurita dan sebagainya) mengamalkan cara hidup yang “mengambil peluang”. Mereka perlu jaga pasangan betul-betul, sebab “isteri mereka” miαηg serupa haram sebenarnya.

Terlepas pandang saja, memang alamatlah. Sotong jantan lain akan mendatangi “isteri mereka”.

Bukan setakat mendatangi saja, mereka akan mengepam keluar benih “suami sotong” (Broad, 1997). Setelah pam habis, “sotong babi yang mengganggu kebun” akan meletakkan benihnya.

Jadi “sotong babi” ini perlu jaga “sotong isteri orang” betul-betul. Kalau tidak jaga, “sotong babi kuasa dua” akan mendatangi dan ulanglah sampai “sotong abang jamil mam…”. Memang dasar betul sotong betina. Pelik kenapa mereka tiada OnlyFans. Tetapi itulah fitrah mereka. Nak cakap lebih takut jatuh berdosa pula.

Lelaki Semua Sama… Sotong Saja Tidak

Tatacara “suami sotong”, “isteri sotong” dan “sotong babi” sudah lama mewarnai ilmu saintifik tentang cara hidup sotong. Tetapi baru-baru ini, saintis menemui bukti baru dalam hidup sotong kraken berspesis Architeuthis dux.

Selama ini kalau kaji rahim sotong, mereka akan jumpa “paket sperma” daripada banyak jantan (tak perlu aku terang balik macam mana benda ni terjadi).

Tetapi ada satu bαηgkαi mereka temui demikian hari. Dalam rahimnya, ada lima paket sperma (amboiii). Memang perkara biasalah. Cuma apabila saintis kaji paket sperma ini, mereka mencapai satu kesimpulan: kelima-lima paket sperma ini datang daripada jantan yang sama.

Akhirnya, mereka terjumpa “perempuan Melayu terakhir” dalam kalangan sotong. Sotong gergasi ini hidup lama selepas melangkaui usia dewasa. Dan sepanjang usia tersebut, pasangannya hanya satu (Funnell, 2021).

Setakat ini, saintis belum pasti kenapa perkara ini berlaku. Sama ada memang betul sotong ini setia pada satu. Ataupun hidupnya dikµrµng suami yang fobia takut tiada tempat nak letak muka andainya dunia tahu isterinya miαηg (memang dunia tahu pun cuma sedang jaga hati takut tersinggung kalau bagitau).

Dalam konteks biologi, penemuan ini menjadi provokasi pada saintis. Mereka ingin mengenal pasti sejauh mana kebenaran di sebalik tanggapan sedia ada.

Antara “sotong isteri miαηg” dan “sotong isteri setia”, mana satu benar… mana satu kebetulan… atau dua-dua benar bahawasanya dalam kalangan sotong masih ada kelompok jahiliyah yang tidak kisah hidup berkongsi macam puak Arab pra-Islam zaman dulu.

Mystery is on. Let’s find out.

RUJUKAN:

Broad, W. (1997, Oktober 21). When giant squids mate, it’s a (ditapiskan) in the dark. The New York Times.

Funnell, R. (2021, Ogos 20). (ditapiskan) Of World’s Largest Squid Suggests The “Kraken” Might Be Monogamous. IFL Science.

Specktor, B. (2021, Mei 1). How scientists caught footage of the kraken after centuries of searching. Live Science.


Sistem Ekonomi Zaman Rasullulah S.A.W

Rasulullah memang dikenali sebagai seorang pedagang semenjak usianya kecil lagi, seawal usia 12 tahun baginda telah mengikuti bapa saudaranya, Abu Talib ke Syria bagi urusan perdagangan. Seterusnya baginda berjumpa dengan isteri pertamanya, Khadijah Binti Khuwailid dan menjalankan perniagaan bagi pihak isterinya. Integriti baginda dalam perniagaan telah membuatkan baginda digelar dengan jolokan Al-Amin dan As-Siddiq.

Akhirnya setelah baginda diangkat menjadi Nabi, aktiviti perdagangan baginda semakin menurun dan baginda fokus kepada urusan pembangunan sebuah Negara Islam, Madinah.

Kaum Muhajirin datang sehelai sepinggang ke Madinah, walaupun beberapa Sahabat adalah golongan kaya, tetapi mereka dilarang oleh pembesar Mekah untuk membawa kekayaannya ke Madinah semasa berhijrah.

Setibanya baginda ke Madinah, antara perkara pertama yang dilaksanakan baginda adalah mempersaudarakan Aus dan Kahzraj serta Muhajirin dan Ansar seterusnya menghapuskan sikap perkauman yang menebal dalam masyarakat Arab Jahiliyah. Dengan komuniti yang kuat barulah proses pembinaan ekonomi menjadi lebih mudah.

Kaum Ansar pada awalnya menawarkan untuk memberikan membahagikan ladang-ladang mereka bersama kaum Muhajirin dengan syarat separuh daripada hasilnya diberikan kepada kaum Ansar setiap tahun serta kaum Muhajirin mengusahakannya bersama-sama. Kaum Ansar lebih mahir dalam aktiviti pertanian manakala kaum Muhajirin lebih mahir dalam aktiviti perdagangan[1].

Bagi mereka yang masih belum memiliki rumah, dibinakan rumah buat mereka[2]. Penduduk juga digalakkan untuk mencari pekerjaan bagi menampung keperluan seharian supaya tidak perlu meminta-minta.

“Seseorang daripada kamu mengambil tali, kemudian pergi ke bukit, lalu memikul seberkas kayu api atas belakangnya untuk dijual, dengan itu Allah menyelamatkan air mukanya daripada kehinaan, lebih baik baginya daripada menadah tangan memohon sedekah daripada manusia, sama ada permohonannya itu diberi atau tidak.” (HR Bukhari)

Dua kunci utama kepada pembangunan ekonomi negara adalah pengeluaran dan perdagangan. Pertanian telah pun dikuasai oleh orang Islam dengan kerjasama Muhajirin dan Ansar. Namun pasar-pasar di Madinah telah pun dikuasai oleh kaum Yahudi. Ekonomi kaum Yahudi adalah berlandaskan riba, tipu helah, peras ugut serta penindasan kepada kaum lain.

Selepas peperangan Badar, Rasulullah pergi ke sebuah pasar yang paling terkenal di Madinah iaitu pasar Bani Qaynuqa. Setelah melihat kepada pasar ini baginda bersabda “Bukan begini pasar kamu (Islam)” dan baginda membina pasar berlandaskan sistem tersendiri lalu bersabda “Beginilah pasar kamu”. Tiada sebarang cukai dikenakan di pasar tersebut serta baginda melarang daripada pasar menjadi tertutup oleh binaan banggunan. Dari segi pemilikan tapak pula, tidak ditetapkan tapak tersebut kepada pihak tertentu, tapak itu menjadi hak buat mereka yang tiba awal sehingga la mereka berlalu pergi.

Akhirnya pembinaan pasar baru ini telah berjaya memecah monopoli kaum Yahudi. Lantas dengan peningkatan kuasa ekonomi umat Islam, Rasulullah seterusnya menubuhkan sebuah institusi yang dinamakan Al-Hisbah yang bertangunggjawab menjaga dan mengawasi kemaslahatan umum masyarakat Islam termasuk kegiatan politik, sosial dan ekonomi (memastikan keadilan dalam pasaran).[3] Al-Hisbah adalah berteraskan konsep Amar makruf nahi mungkar (mengajak kepada kebaikan dan mencegah kemungkaran. Pada fasa awalnya, tugas ini telah dilakukan oleh baginda sendiri seperti mana yang disebutkan dalam hadith dibawah.

Bahawa Rasulullah SAW pada suatu ketika telah berjalan melalui satu longgokan makanan (di pasar), lalu baginda Rasulullah SAW telah memasukkan tangannya ke dalam longgokan tersebut, jari Baginda SAW tersentuh sesuatu yang basah lantas Rasulullah SAW bertanya kepada penjual itu: “Apakah semua ini?” Jawab penjual tersebut: Makanan ini terkena hujan. Nabi Muhammad SAW bersabda: “Kenapa engkau tidak meletakkannya di atas supaya dapat dilihat oleh orang ramai, baginda SAW menyambung lagi: Sesiapa yang menipu maka dia bukan dari kalangan kami.” (Riwayat At-Tarmizi)

Dalam usaha melahirkan lebih ramai usahawan Islam yang berjaya, baginda telah menggunakan konsep pemodalan melalui sistem qard al-hassan (pinjaman tanpa faedah) serta sitem infak dan waqaf. Dana ini bukan sahaja diberikan kepada mereka yang kekurangan modal untuk berniaga, tetapi buat pengguna juga. Hal ini membantu menigkatkan permintaan barangan dan perkhidmatan seterusnya merancakkan lagi aktiviti perniagaan dan ekonomi.

Penubuhan Baitul Mal

Bait al-mal adalah tempat pengumpulan dana kekayaan negara. Kemudian dana ini akan dibahagikan mengikut keperluan seperti perbelanjaan pengurusan negara dan bantuan sosial. Pada zaman Rasulullah dana ini digunakan bagi tujuan penyeberan Islam, pendidikan dan kebudayaan, pengembangan ilmu pengetahuan, pembangunan infrastruktur, perbelanjaan ketenteraan dan bantuan sosial.  Pusat Baitul Mal pada zaman baginda terletak di Masjid Nabawi.

Masih ramai yang beranggapan bahawa sumber pendapatan pada zaman kegemilangan Islam adalah daripada zakat semata-mata, tetapi banyak sahaja sumber-sumber yang lain semenjak zaman Rasulullah lagi. Berikut adalah sumber-sumber pendapatan Baitul Mal pada zaman baginda.

Kharaj adalah cukai yang dikenakan ke atas tanah pertanian milik orang bukan Islam[4]. Kali pertama ia diperkenalkan adalah selepas pulangnya Rasulullah daripada peperangan Khaibar. Ketika kaum Yahudi dibenarkan untuk pulang kembali mengusahakan tanah mereka dengan syarat sebahagian daripada hasilnya di bayar sebagai kharaj.

Zakat pada fasa awalnya dikutip dalam bentuk wang tunai, hasil penternakan dan hasil pertanian.

Khums bermaksud 1 daripada 5 atau 20%. Khums adalah cukai sebanyak 20% yang dikenakan ke atas harta rampasan perang, hasil-hasil galian bumi (minyak, emas) dan harta yang tertanam (harta karun).

Jizyah adalah satu bentuk cukai yang dikenakan ke atas orang bukan Islam yang tinggal dalam negara Islam dan sebagai balasan mereka diberikan perlindungan dan layanan sosio-ekonomi.

5. Sumber-sumber lain

Antara contoh sumber lain adalah harta waris bagi mereka yang tidak mempunyai waris.

NOTA KAKI:

[1] Assoc. Prof. Dr. Spahic Omer, MADINAH MARKET DURING THE PROPHET’S TIME, 2011

[2] Malik b. Anas, al-Muwatta’, Book 58, No. 58.2.10.

[3] ZULFAQAR BIN MAMAT, Institusi Hisbah dan Peranannya dalam Mengawal Kegiatan Ekonomi Negara Islam 2010

[4] Oxford reference


Kapal-Kapal Perang Empayar Umaiyyah

1) Al – Qaraqir :
Kapal pengangkut makanan dan senjata.

2) At – Taridah :
Kapal pemecut dan mengangkut sebanyak 40 sehingga 80 ekor kudaperang.

3) Al – Ghurban :
Kapal yang digerakkan dengan menggunakan layar dan dayung. Ada sebanyak 180 dayung dan ada yang kurang daripada itu.

4) As – Shiti :
Kapal perisik yang digerak menggunakan 80 dayung berfungsi dalam merisik dan mencari maklumat dan menyampaikannya kepada al-Qaraqir, al-Ghurban dan lain-lain kapal.

5) Al -‘Ashari :
kapal yang mempunyai 20 dayung dan digunakan untuk mengangkuttentera serta barangan dari persisiran pantai ke kapal al-Qaraqir, (kerana al-Qaraqir tidak boleh berlabuh di kawasan perairan yang cetek).

6) Al – Qawarib :
Kapal yang sering digunakan tentera Islam ketika berperang di lautan dalam bentuk strategi serang hendap. Setiap kapal mempunyai 4 atau 5 orang pemanah dan ia bergerak cepat dan senyap menyusup ke kapal musuh.


Kisah Lelaki Yang Makan Macam Bela Saka

Sama seperti mana-mana hidupan, manusia mempunyai keperluan asas – iaitu makanan, minuman, pakaian, dan kediaman. Ini, keperluan asas yang biasa kita sebutkan.

Pada kurun yang lepas, tajuk keperluan manusia ini banyak diperbahaskan dalam kalangan ilmuwan. Antaranya oleh Abraham Maslow (1908-1970), seorang ahli psikologi dan ahli falsafah dari Amerika Syarikat.

Dalam sebuah kertas kajiannya yang diterbitkan pada tahun 1943, Maslow ada memperkenalkan satu teori yang disebut sebagai Teori Hierarki Keperluan Maslow.

Teori ini selalunya dijelaskan dalam bentuk piramid – sama macam piramid makanan, dengan aras terbawah adalah yang paling asas berbanding aras teratas. Cuma bezanya, piramid keperluan ini ada lima aras, bukan empat seperti piramid makanan.

Ini kerana menurut Maslow, keperluan manusia boleh dibahagikan kepada lima; iaitu Keperluan Fisiologi, Keperluan Keselamatan, Keperluan Kasih Sayang dan Kepunyaan, Keperluan Penghargaan Kendiri, dan Keperluan Kesempurnaan Kendiri.

Setiap satu aras ada senarai panjang yang tersendiri, di mana makanan, minuman, pakaian, dan kediaman seperti yang disebutkan di atas terangkum dalam Keperluan Fisiologi (termasuk juga tidur dan berzuriat).

Antara kesemuanya, makan dan minum mungkin adalah yang paling utama. Pentingnya ia sampaikan setiap agama dan budaya ada tatacara makan yang tersendiri. Jarang kita dengar fasal budaya tidur yang berbeza. Namun tentang makan dan pemakanan, lain pula ceritanya hinggakan wujud pepatah, “Kita adalah apa yang kita makan.”

Bercerita tentang makan ini, ada satu kisah pelik tetapi menarik yang berlaku dalam sejarah. Kisah ini berkisar tentang seorang lelaki yang kuat makan – sangat kuat makan (dan tanpa menambah berat badan).

Kalau data tahun 2019 menunjukkan yang manusia secara puratanya mengambil sebanyak 2.5 kg makanan setiap hari, lelaki ini pula makan sehingga 10 kg sehari tidak termasuk makanan-makanan aneh lain yang ditambah ke dalam diet hariannya.

Siapakah lelaki ini?

Beliau ialah Charles Domery, seorang warga Poland yang lahir pada tahun 1778 Masehi. Beliau ada adik-beradik yang ramai – dalam lapan orang. Namun, kita tidak tahu Domery ini anak yang ke berapa.

Cuma, membesar dalam keluarga yang besar dalam keadaan kewangan yang kecil ini bermaksud Domery dan adik-beradiknya tidak berpeluang mendapat makanan yang cukup.

Jadi pada usia 13 tahun, Domery pun keluar daripada rumah untuk menyertai pasukan tentera Prussia. Di kem tentera, makanan memang tersedia. Cukup untuk memenuhi keperluan seharian.

Namun, perut Domery tidak sama macam tentera-tentera lain. Makanan yang diperuntukkan tidak cukup baginya. Jadi, Domery terpaksa cari jalan lain. Menerusi pengamatannya, kem tentera Perancis menyediakan makanan lebih banyak berbanding kem Poland.

Maka tanpa berfikir panjang, Domery pun menukar seragam dan menyertai pasukan tentera Perancis. Di sana, Domery diberi hidangan (portion) dua kali lebih banyak berbanding rakan-rakan lain.

Namun, jumlah itu masih tidak cukup. Gajinya juga habis dibelanjakan untuk memenuhi tuntutan perut. Apabila poketnya sudah kering dan hidangan untuknya di kem tentera pun sudah habis, Domery biasanya akan mengambil 1.8 hingga 2.3 kg rumput sebagai diet tambahan.

Pernah ketika pasukannya berpangkalan berhampiran Paris, rakannya melaporkan satu tabiat aneh Domery – dalam masa setahun, beliau makan sebanyak 174 ekor kucing termasuklah secara hidup-hidup. Mujur beliau tidak hidup kekal di sana. Kalau tidak, mungkin Paris akan menjadi bandar yang bebas kucing.

Beberapa tempoh kemudian, berlaku lagi satu perangai aneh Domery. Ketika itu, beliau berusia 21 tahun dan sedang menyertai sebuah kapal bernama Hoche yang berlayar di pantai Ireland. Tanpa semena-mena, Hoche dibedil oleh kapal milik Tentera Laut British. Pertempuran lantas tercetus.

Namun dalam suasana yang sedemikian kacau itu pun, Domery sempat merisaukan tentang perutnya yang berkeroncong. Matanya meliar ke kiri dan ke kanan, cuba mencari makanan.

Kebetulan pada saat itu, seorang rakannya terkena bedilan meriam sehingga terputus kakinya – ia tercampak dan tergeletak di atas dek kapal. Domery yang sedang kebulur lantas menyambar kaki tersebut. Dagingnya dijamah mentah-mentah.

Dek kerana jijik dengan perbuatan itu, rakan Domery yang lain bertindak merentap kaki tersebut dari mulutnya lalu melemparnya ke dalam laut – sekali gus membuatkan Domery kembali sedar pada suasana di sekelilingnya. Kapal Hoche ditawan. Anak-anak kapalnya pula dijadikan tahanan British, termasuklah Domery.

Maka pada tahun 1799, di usia 21 tahun, Domery menghabiskan masanya di dalam sebuah penjara di Liverpool.

Di sana, setiap banduan diperuntukkan sebanyak 740 gram roti, 230 gram sayur, dan sedikit mentega atau keju sebagai makanan harian. Namun untuk Domery, penjara British memberikannya 10 kali ganda lebih banyak berikutan selera makannya yang kuat. Ini tidak termasuk kucing dan tikus.

Melihat tabiat pemakanannya yang aneh, pihak penjara kemudian memanggil dua orang doktor untuk melakukan pemerhatian dan penyelidikan ke atas Domery.

Tempoh pemerhatian tersebut bagaikan rahmat buatnya, memandangkan beliau diberi pelbagai jenis makanan sepanjang hari – dan tentunya ia dalam kuantiti yang banyak.

Pada jam 4 pagi, beliau diberi sebanyak 1.8 kg hempedu lembu yang mentah. Lima jam kemudian, beliau dihidangkan pula dengan 2.3 kg daging mentah. Bahkan lantaran beliau dahulunya pernah makan lilin, doktor turut memberikannya 453 gram lilin bersama sebotol wain.

Semuanya bagi memerhatikan corak pemakanan Domery seterusnya mengenal pasti kondisi kesihatannya. Namun doktor yang ditugaskan tetap juga gagal memberikan preskripsi yang sesuai.

Walaupun mengambil makanan sedemikian banyak, badan Domery masih sihat dan normal – cukup untuk mengekalkan kecergasannya sebagai seorang tentera. Cuma, doktor mendapati Domery mengalami kesukaran untuk tidur dan kerap berpeluh terutama sebelum dan selepas tidur.

Menerusi simptom-simptom yang direkodkan, pakar kesihatan moden mengandaikan yang Domery mengalami penyakit hyperthyroidisme.

Namun, andaian ini tidaklah berapa tepat. Kerana dalam kes hyperthyroidisme yang ekstrim sekali pun, belum ada yang pernah makan berkilo-kilo rumput, lilin, mahupun kucing. Apatahlagi terlibat dalam kanibalisme.

Lagipun, Domery tidak menunjukkan beberapa simptom lain seperti degupan jantung yang kencang, perubahan mood yang kerap, dan serangan resah yang berpanjangan. Jadi, tabiatnya itu masih mengundang teka-teki sehingga hari ini.

RUJUKAN

Esh. (21 April 2021). Horrifying Appetite of a Man Who Ate Everything. Medium.

Hartzman, Marc. (n.d.) The Man Who Ate Anything and a Whole Lot of It. Weird Historian.

Redd, Wyat. (15 November 2017). Try Not to be Mortified When You Hear About the Legendary Appetite of Charles Domery. History Collection.


Harga Minyak Naik, Houthi Serang Saudi

Harga minyak mentah sedunia naik mendadak dari $60 ke $70 susulan serangan drone ke atas loji minyak Abqaiq dan Khurais milik syarikat Saudi Aramco di Arab Saudi pada Sabtu lepas.

Militan Houthi di Yaman dah klaim bertanggungjawab ke atas serangan tersebut. Houthi berperang dengan Saudi sejak tahun 2015 lagi, jadi logiklah diorang nak serang infrastruktur milik Saudi. Tapi Saudi dan sekutunya US kata laa, ni mesti kerja Iran sebab kalau ikutkan geografi, payah nak melancarkan serangan dari Yaman ke timur Saudi, lebih logik serangan dari sebelah Teluk Parsi yang dikawal Iran.

Houthi yang terdiri daripada penganut Syiah 5 Imam selama ni didakwa bersekutu dengan Iran yang Syiah 12 Imam, dan itu juga menjadi sebab Saudi berperang di Yaman untuk menghalang Iran menguasai Teluk Aden.

Serangan ni menyebabkan Saudi terpaksa tutup operasi 2 loji minyak tersebut yang menyumbang kepada 60% hasil minyak mentah Saudi atau 5% hasil minyak mentah dunia. Jadi pasaran react menurut hukum supply-and-demand: pengurangan supply atau “supply shock” menolak harga minyak jadi lebih tinggi.

Tapi tu harga minyak mentah, ia ambil masa untuk diterjemahkan ke dalam harga petrol. Korang jangan buat hal pulak pergi beratur panjang kat stesen petrol malam ni. In fact syarikat minyak lebih suka kalau harga minyak naik. $50-60 terlalu rendah, $70-80 barulah harga minyak yang sewajarnya. Tapi sejak tahun 2015 dunia tidak lagi menyaksikan harga minyak $80 setong. Negara pengeluar minyak macam kita ni terimalah kesannya.

Supply shock kali ni dijangkakan hanya bersifat sementara. Once Saudi punya operasi kembali normal (mungkin 4 hari, mungkin 4 minggu), maka harga pun akan kembali ke paras $50-60 yang dah jadi “new normal”. Dulu harga minyak normal $80, malah $100, tapi thanks to Obama punya “shale oil revolution”, melambak minyak sedunia, US pun potong Saudi jadi pengeluar minyak terbesar. Malah Trump dah kata US akan release dia punya “strategic petroleum reserve” (simpanan minyak untuk menghindari kesan supply shock) ke dalam pasaran untuk menstabilkan harga.

Cuma orang musykil, takkanlah Saudi cap ayam sangat, beli berbilion-bilion senjata dari US dan Eropah tapi sistem pertahanan udara tak dapat mengesan drone? Jadi ada orang suspek ni satu sandiwara untuk justify tindakan US-Saudi seterusnya (mengisytiharkan perang terhadap Iran). Tapi teori ni bercanggah dengan pengakuan Houthi.

Jadi andaian yang lebih logik ialah: betul, ia memang serangan Houthi dengan kerjasama Iran. Pertahanan udara Saudi memang cap ayam, lagi-lagi yang disasarkan bukan infrastruktur ketenteraan, jadi cuai. Penafian Iran konsisten dengan pendiriannya selama ni (tak beri sokongan terbuka kepada Houthi).

US pulak macam mana? Baru-baru ni Bolton kena pecat, orang expect Trump dan Pompeo (menteri luar) akan jadi lebih lembut. Sebenarnya tak. Pendekatan “maximal preasure” Trump terhadap Iran tetap diteruskan. Dan serangan Houthi kali ni memberi peluang kepada Trump untuk gertak Iran dengan ayat Tweet berbunyi “locked and loaded”.

Tapi perang full-fledged antara US dan Iran tak akan berlaku, not now. Paling-paling pun Trump akan lancarkan serangan udara bersasar one-time macam dia pernah buat kat Syria pada tahun 2017 dan 2018. Berperang dengan Iran adalah idea yang extremely unpopular di US dan tak akan membantu populariti Trump untuk PRU 2020.


Perang Dunia Kedua: Cubaan Nazi Mendarat Di Britain

“Mustahil.”

Itulah kata-kata pertama yang diucapkan oleh Laksamana Besar Erich Raeder, Komander Turus Angkatan Laut Jerman apabila ditanya mengenai rancangan Nazi Jerman untuk menakluki Britain. Dengan keadaan dan aset Tentera Laut Jerman pada ketika itu, mereka tidak dapat untuk membantu Jerman untuk membuat serangan besar-besaran terhadap tanah besar Britain.

Operasi Singa Laut (Sea Lion) adalah satu operasi yang dicadangkan oleh Chancellor Jerman, Adolf Hitler untuk menjatuhkan Britain buat selama-lamanya. Selepas Perancis meletak senjata pada 22 Jun 1940 selepas enam minggu bertempur dengan tentera Jerman, Britain kini berperang berseorangan.

Hitler tidak berniat langsung untuk menyerang Empayar Britain malah delegasi dari pihak Jerman telahpun dihantar untuk berunding agar Britain dan Jerman dapat berdamai dengan kadar yang segera. Hal ini kerana, dengan tumbangnya kuasa-kuasa besar di barat Eropah, Hitler dapat menumpukan sepenuhnya objektif agung beliau, iaitu serangan besar-besaran terhadap Soviet Union di belah timur.

Walaubagaimanapun, usaha-usaha perdamaian tidak berhasil dek kerana kekerasan Perdana Menteri Britain yang baru iaitu Winston Churchill yang menegaskan di parlimen selepas Kejatuhan Perancis bahawa, “Kita tidak akan tunduk”. Hal ini membuatkan Hitler tidak mempunyai pilihan lain selain menyerang tanah besar Britain secara besar-besaran.

Untuk menjayakan Operasi Singa Laut ini, Hitler menggaris 4 panduan yang wajib dipatuhi;

1. Menewaskan Tentera Udara Diraja Britain (RAF). Ketiadaan RAF akan menyenangkan Tentera Darat Jerman untuk menyeberang Selat Inggeris tanpa sebarang kerisauan oleh musuh yang datang dari udara. Dengan melumpuhkan aset-aset RAF oleh Tentera Udara Jerman (Luftwaffe), ia mampu melumpuhkan juga moral penduduk Britain untuk mempertahankan tanah air. Reichsmarschall Hermann Goering mengharapkan apabila Luftwaffe dapat mengalahkan RAF, Britain akan kembali ke meja rundingan tanpa perlu untuk menghantar seorang tentera pun untuk menyeberangi Selat Inggeris.

2. Memusnahkan segala periuk api di Selat Inggeris. Ketika Pertempuran Perancis sampai di kemuncak, Selat Inggeris menjadi selat yang paling ‘keras’ di dunia. Tentera Laut Diraja Britain (Royal Navy) telah meletakkan beribu-ribu periuk api disepanjang Selat Inggeris untuk menghalang laluan kapal Tentera Laut Jerman (Kriegsmarine). Apabila laluan itu bersih dari periuk api, maka Tentera Darat Jerman dapat menyeberang Selat Inggeris dengan mudah. Hitler juga mengarahkan agar kedua dua pintu memasuki Selat Inggeris dikawal ketat oleh Kriegsmarine daripada ancaman kapal-kapal British.

3. Pesisir pantai disepanjang Perancis yang menghala ke Britain hendaklah dibina segala jenis meriam dan artileri berat. Hal ini kerana ia penting untuk membantu tentera Jerman ketika mereka menyeberang ke Selat Inggeris daripada ancaman musuh.

4. Kapal-kapal Royal Navy disepanjang tanah besar Britain hendaklah di hapuskan dengan serangan besar-besaran oleh kapal-kapal terbang Tentera Udara Jerman bagi menidakkan kapal-kapal Royal Navy tersebut untuk melumpuhkan operasi ini.

Field Marshal Gerd von Rundstedt, Komander Kumpulan Tentera A yang ditugaskan untuk memimpin Tentera Darat Jerman dalam serangan ke atas Britain menyatakan, jika Tentera Laut Diraja dan Tentera Udara Diraja Britain tidak dimusnahkan, bukan sahaja operasi ini akan menjadi malapetaka malah Laut Inggeris akan menjadi kubur besar sebelum sempat pasukan tentera darat menjejakkan kaki di pesisir pantai Britain

Laksamana Besar Erich Raeder menyatakan awal-awal lagi bahawa operasi ini akan gagal kerana Tentera Laut Jerman tidak mempunyai kapasiti yang penuh untuk mencabar kekuatan armada Tentera Laut Diraja Britain yang jauh lagi besar. Raeder kehilangan 1 kapal cruiser berat, 2 kapal cruiser ringan, 4 kapal pemusnah (destroyer) ketika serangan ke atas Norway pada awal tahun 1940. Kehilangan aset-aset ini menjadi tamparan hebat buat Raeder dimana kapal-kapal ini merupakan kapal yang amat sesuai digunakan di laluan yang sempit seperti di Selat Inggeris.

Dengan kehilangan kapal-kapal ini, Kriegsmarine mempunyai alasan untuk membantah keputusan Hitler untuk menyerang tanah besar Britain. Berbanding dengan Tentera Laut Diraja Britain yang mempunyai lebih 20 lebih kapal kelas Battleship dan 5 kapal pengangkut (aircraft carrier), Kriegsmarine hanya ada 2 buah kapal kelas Battleship dan tidak mempunyai aircraft carrier langsung.

Dalam ketiga-tiga servis tentera ini, hanya Tentera Udara Jerman (Luftwaffe) sahaja yang dilihat mempunyai peluang untuk menjayakan operasi ini. Selepas pengalaman yang diperolehi ketika perang di Sepanyol, Poland dan Perancis, Hitler mengharapkan agar armada kapal terbang Luftwaffe mampu melumpuhkan Britain dalam setiap aspek dari segi ketenteraan dan moral musuh.

Namun begitu, Luftwaffe memandang mudah terhadap kebolehan Tentera Udara Diraja Britain. Reichsmarschall Hermann Goering terlalu yakin bahawa armada udara beliau tidak mampu dikalahkan oleh Britain. Beliau menukar strategi kepada pengeboman besar-besaran terhadap bandar-bandar utama di Britain untuk melumpuhkan moral rakyat. Selepas perang, beliau menyedari bahawa adalah lebih elok jika beliau memusnahkan semua lapangan terbang di Britain berbanding memusnahkan bandar kerana kapal terbang Britain masih mampu digunakan untuk menghancurkan kapal pengebom Luftwaffe.

Akhirnya, di penghujung tahun 1940, Hitler menghentikan Operasi Singa Laut. Beliau sedar bahawa Jerman tidak mempunyai kapasiti dan teknologi untuk menyeberang ke tanah besar Britain. Bayangkan lojistik dan supply yang diperlukan oleh tentera Jerman ketika mendarat di selatan Britain ketika Kriegsmarine dan Luftwaffe sibuk menangkis serangan bertali arus oleh Royal Navy, Royal Airforce dan Tentera Darat Britain.

Berbeza dengan D-Day yang dilakukan oleh Tentera Bersekutu pada 1944, mereka mempunyai armada tentera darat, laut dan udara 90% lagi besar dari apa yang Kriegsmarine dan Luftwaffe ada ketika itu. Malah, pada tahun 1940, Tentera Laut Jerman masih lagi tidak mampu untuk menandingi kekuatan yang ada pada Tentera Laut Diraja Britain. Manakala Luftwaffe masih lagi ‘bermandi peluh’ untuk mengalahkan Tentera Udara Diraja Britain. Kesimpulannya, Operasi Singa Laut ini merupakan operasi yang mustahil dan Hitler sendiri mengakuinya. Namun operasi ini berjaya memperdayakan Soviet Union yang menyangka musuh utama Nazi Jerman adalah Britain, bukannya Soviet Union.

Sumber:


Covid-19: Sepanyol Mula Memilih Pesakit Untuk Dirawat

Semua sedia maklum dengan pandemik wabak Covid-19 melanda Eropah, negara-negara benua berkenaan bergelut mengatasi penularan wabak berkenaan.

Bagi yang pernah mengikuti artikel penulis sebelum ini, pasti masak dengan langkah kontroversi Itali yang hanya akan merawat pesakit Covid-19 dengan kriteria berusia 80 tahun ke bawah dan mempunyai peluang lebih tinggi untuk sembuh selepas bergelut merawat bilangan pesakit positif Covid-19 yang semakin bertambah.

Kini, giliran negara yang terkenal dengan permainan laga lembu, Sepanyol membuat langkah sama. Menurut beberapa sumber yang enggan dinamakan, Sepanyol juga bakal mengikut jejak langkah Rome dalam hal berkenaan.

Beza Madrid dengan Rom dalam hal ini ialah kriteria mereka. Menurut sumber-sumber ini, Madrid mengarahkan para doktor merawat pesakit positif Covid-19 yang mempunyai jangka hayat lebih daripada dua tahun dan melihat sama ada individu itu berjasa kepada masyarakat atau sebaliknya.

Nasihat kontroversi yang muncul dalam laporan akhbar New York Times ini timbul di sebalik pertambahan kes kem4tian Covid-19 berjumlah 1,002 kes pada hari Jumaat berbanding 767 kes pada Khamis.

Manakala bilangan kes yang disahkan positif pula berjumlah 19,980 kes (Jumaat) berbanding 17,147 kes pada hari Khamis.

RUJUKAN:

The National. (2020). Coronavirus: doctors in Spain told to choose patients who have ‘more value to society’. https://www.thenational.ae/world/europe/coronavirus-doctors-in-spain-told-to-choose-patients-who-have-more-value-to-society-1.995377


Sejarah Zombi Yang Sebenarnya Bukanlah Mayat Hidup

Dari filem, novel dan permainan video bergenre seram dan apokalips seperti World W.ar Z, The Walking Dea.d, Train of Busan, Resident Evil, dan pelbagai lagi jenama variasi media telau memfokuskan makhluk yang asalnya adalah ma.yat manusia yang telah meninggal dunia tetapi hidup kembali tanpa akal fikiran dan menjadikan manusia hidup yang lain sebagai sasaran utama kewujudan mereka.

Zombi, makhluk g.anas dengan selera yang menakutkan dan hanya mahu memakan dagi.ng manusia hidup, terutamanya bahagian otak – telah mula mendapat tempatnya yang tersendiri dalam budaya pop. Sebagai makhluk ga.nas yang bergerak perlahan secara berkumpulan, zombi mula menjadi salah satu elemen kuasa yang penting dalam industri hiburan sejak sedekad yang lalu.

Walaupun filem nukilan George Romero pada tahun 1968 (Night of the Living De.ad) sering dianggap sebagai filem zombi moden yang terawal, filem zombi yang pertama sebenarnya telah muncul seawal 40 tahun sebelum itu melalui filem White Zombie, yang dibintangi oleh Béla Lugosi sebagai ahli sihir voodoo jahat di Haiti yang mengubah wanita-wanita muda yang cantik bertukar menjadi zombi. Selepas bertahun-tahun semenjak filem itu ditayangkan, hanya segelintir kecil sahaja filem bertemakan zombi yang kembali kepada penceritaannya yang berasal dari Haiti, terutamanya The Serpent and the Rainbow.

Istilah “zombie” (zombi) kali pertama muncul dalam sejarah adalah pada tahun 1819 di dalam History of Brazil yang ditulis oleh penyair dan sejarawan, Robert Southey. Oxford English Dictionary pula mencadangkan perkataan ini berasal dari Afrika Barat melalui perbandingan dengan istilah dari Bahasa Kongo nzambi (dewa) dan zumbi atau nzumbi (kesaktian). Beberapa pengarang juga membandingkannya dengan istilah vumbi (mvumbi) atau (nvumbi) dalam bahasa sama yang bermaksud “badan tanpa roh”

Tetapi istilah zombi yang asal ini bukanlah merujuk kepada ma.yat hidup yang memakan otak manusia seperti yang kita selalu lihat di dalam filem, tetapi zombi dianggap sebagai satu kepercayaan mistik di Afrika Barat. Istilah itu kemudian mencadangkan satu titik yang penting, di mana kuasa sakti meninggalkan badan manusia, hingga akhirnya manusia menjadi sejenis makhluk yang secara fizikalnya dalam bentuk manusia tetapi tiada kemahiran untuk menjaga diri, tiada akal yang waras, dan tiada roh. Kepercayaan ini diimport ke Haiti dan di tempat lain dari Afrika melalui perdagangan hamba.

Semua orang tahu tentang zombi yang fiksyen, tetapi tak ramai yang mengetahui fakta mengenai zombi. Namun bagi kebanyakan orang lain terutamanya sama ada di Haiti dan di tempat lain, zombi adalah wujud dalam dunia nyata. Mereka bukan bahan gurauan,  mereka percaya ia adalah perkara yang harus dipandang serius. Kepercayaan terhadap ilmu sihir dan bomoh tersebar luas di seluruh Haiti dan Caribbean, selalunya dalam bentuk keagamaan seperti voodoo dan santeria.

Zombi di Haiti dikatakan sebagai manusia yang dihidupkan semula dari alam kem.atian (kadang-kala dikawal) melalui kaedah ghaib oleh penyihir voodoo yang dikenali sebagai bokor atau houngan. Adakalanya zombifikasi dilakukan sebagai huku.ma.n walaupun sebenarnya ia hanya untuk menimbulkan rasa ketakutan yang tinggi terhadap mereka yang percaya bahawa jasad mereka boleh disalahgunakan walaupun setelah m.ati.

Tetapi zombi ini juga sering diperkatakan telah digunakan sebagai buruh hamba di ladang dan kebun tebu. Pada tahun 1980, seorang lelaki yang bermasalah mental mendakwa telah dijadikan sebagai seorang tahanan yang diberikan bahan hingga dia berkelakuan seperti zombi yang membuat kerja ladang selama dua dekad, tetapi oleh kerana dia gagal membantu untuk membawa siasatan terhadap tempat dia bekerja itu, kisahnya tidak pernah dianggap sah. Lelaki itu adalah Clairvius Narcisse, seorang warga Haiti yang dikatakan telah berubah menjadi zombi melalui penggunaan pelbagai bahan ubat-ubatan. Kesnya menarik minat dan beberapa penyelidik saintifik pada masa itu.

Menurut laporan, Clairvius dira.cun dengan campuran pelbagai ra.cun semula jadi untuk mensimulasikan kemat.ian. Orang yang bertanggungjawab meracu.ni Clairvius dipercayai sebagai adik-beradiknya sendiri akibat tidak berpuas hati tentang soal tanah. Setelah “kem.atian” nya, dia dikebumikan pada 2 Mei 1962, ma.yatnya dipulihkan dan dia diberikan sejenis bahan yang terbuat dari bunga datura bera.cun pada dos tertentu yang memberikan kesan halusinogenik dan boleh menyebabkan kehilangan ingatan.

‘Pemilik’ barunya, seorang ahli sihir bokor kemudian memaksanya bersama dengan beberapa lagi hamba zombi yang lain untuk dikerah bekerja di kebun tebu sehinggalah kema.tian tuannya itu pada tahun 1964. Setelah bokor m.ati, pengambilan dos halusinogen seperti biasa pun terhenti, dia akhirnya  kembali sihat (tidak seperti kebanyakan orang lain yang mengalami kerosakan otak akibat dikuburkan hidup-hidup) dan kembali kepada keluarganya setelah beberapa waktu, itu pun hanya selepas dia mendapat tahu bahawa adiknya telah meninggal dunia.

Kisah Narcisse dipopularkan dalam buku The Serpent and the Rainbow karya Wade Davis, Selama beberapa dekad juga, orang-orang barat menganggap zombi tidak lebih dari sekadar salah satu makhluk ga.nas dalam filem fiksyen, tetapi tanggapan tersebut dipersoalkan pada tahun 1980-an apabila seorang saintis dan fotografer yang pernah bekerjasama dengan National Geographic iaitu Wade Davis sendiri mengaku telah menemui sejenis serbuk yang boleh mencipta zombie, jadi ia memberikan asas sainstifik terhadap kisah zombi. Davis tidak mempercayai sihir voodoo.

Tetapi dia percaya bahawa dia telah menemui suatu bahan yang boleh mera.cuni m.angsa dan membuatkan dia berada dalam keadaan seperti zombi. Bahan tersebut ialah neurotoksin yang kuat dikenali sebagai tetrodotoxin, yang boleh ditemui pada beberapa jenis haiwan termasuklah ikan buntal.  Dia mendakwa telah menyusup masuk ke dalam organisasi rahsia bokor dan memperoleh beberapa sampel serbuk untuk mencipta zombi, yang kemudian dianalisis secara kimia.

Davis menulis sebuah buku berkaitan topik tersebut yang berjudul The Serpent and the Rainbow yang kemudiannya diadaptasi ke dalam bentuk filem seram. Untuk sementara waktu Davis dianggap sebagai individu yang secara saintifik telah merungkai misteri zombi. Namun dakwaan Davis kemudian mendapat tentangan oleh saintis yang skeptikal kerana menganggap kaedahnya tidak saintifik, dia berpendapat bahawa sampel serbuk zombi yang dicadangkan adalah tidak konsisten, dan jumlah neurotoksin yang terkandung di dalam sampel tersebut tidak cukup tinggi untuk membuat seseorang menjadi zombi.

Tambahan pula, dos yang digunakan oleh kelompok bokor perlu tepat, kerana ia mengandungi terlalu banyak rac.un yang boleh membun.uh seseorang dengan mudah. Faktor yang lain menunjukkan bahawa tidak ada sesiapa pun yang pernah menemui mana-mana kebun dan ladang yang kononnya dipenuhi dengan pekerja zombi di negara pulau kecil itu.

Dalam bukunya yang kedua, Passage of Darkness: The Ethnobiology of the Haitian Zombie, Davis mengakui terdapat masalah dengan teorinya dan menyangkal beberapa dakwaan yang lebih sensasi dikenakan terhadapnya. Namun, dia menegaskan, kepercayaan warga Haiti terhadap zombi boleh didasarkan pada kes (tetapi diakui agak jarang berlaku) di mana seseorang diracu.ni oleh tetrodotoxin dan kemudian dihidupkan kembali di dalam keranda dan dibawa kembali dari kubur.

Selain itu, terdapat banyak lagi fenomena zombi selain daripada sekadar serbuk, ia hanyalah sebahagian daripada kepercayaan sosiobudaya yang mendalam mengenai kuasa ghaib dan ilmu sihir. Dalam budaya Haiti, ahli sihir voodoo melakukan lebih banyak perkara lain berbanding menjadikan seseorang sebagai zombi, mereka dikatakan membawa rahmat tetapi turut membawa sumpahan dan bala melalui sihir.

Jadi, begitulah kisah-kisah zombi Haiti yang wujud dalam dunia nyata melalui ‘kebangkitan’ semula ma.yat dari kubur, dan akhirnya rebah ke tanah sebagai mana zombi di dalam filem yang perlu ditem.bak di kepalanya. Walaupun begitu, zombi yang dalam bentuk ma.yat yang dihidupkan semula tetap sekadar mitos dalam kehidupan sebenar, filem-filem dan novel-novel fiksyen yang ada sudah mencukupi untuk memuaskan hati peminat genre seram dan penggemar zombi sepanjang zaman.

Penulis jarang menonton filem-filem bertemakan zombi kecuali Resident Evil, tetapi penulis amat meminati lagu Zombie yang didendangkan oleh kumpulan The Cranberries. Oleh itu, jangan biarkan hidup anda diselebungi misteri zombi……..

RUJUKAN:

Hurston, Zora Neale (2009) Tell My Horse: Voodoo and Life in Haiti and Jamaica, Harper Perennial.


IP Man 4: Manifetasi China VS US

2 tahun lepas aku dah pernah tanya siapakah yang akan jadi “villain” dalam Ip Man 4 (https://www.facebook.com/ayman.rashdan.wong/posts/10206488303885990), tapi serius tak sangka Ip Man akan lawan dengan orang US. Orang armed force pulak tu.

Entah aku rasa pemilihan watak US (Barton Geddes yang dilakon oleh Scott Adkins) sebagai villain memang nak reflect keadaan semasa — ketegangan antara China dan US. Pasaran sasaran utama filem Ip Man ialah China, jadi penerbit filem kena play into psikologi penonton China.

Masa Ip Man 1 (2008) keluar, penerbit filem sebenarnya tak expect sangat filem boleh dapat sambutan hangat, sebab Donnie Yen masa tu kira suam-suam kuku je. Tapi kebetulan waktu tu hubungan China-Jepun tengah tegang, jadi filem Ip Man yang penuh dengan babak-babak membelasah watak jahat berbangsa Jepun terus meletup.

(cuma yang ironinya, Ip Man dalam sejarah tak pernah fight dengan Orang Jepun. Ip Man lari ke Hong Kong pada tahun 1950 pun bukan sebab nak lari dari Jepun, tapi nak lari dari komunis)

Lepas Jepun, British pula kena belasah dalam Ip Man 2 (2010). Ip Man 3 (2015) orang rasa meh sikit, sebab cerita tu tak ada villain utama. Walaupun dari segi koreografi Wing Chun dan kompleksiti cerita, Ip Man 3 sebenarnya adalah terbaik.

Jadi Ip Man 4 kena wujudkan balik watak villain asing, baru penonton rasa syok. Mungkin kita boleh panggil fenomena ini sebagai “kung fu nationalism” (功夫民族主義). Benda ni bukan baru, zaman Bruce Lee pun dah ada. Dalam Fist of Fury (1972) pun ada babak Bruce Lee lawan berpuluh-puluh pendekar karate Jepun dan memecahkan papan tanda “no dogs and Chinese allowed” dengan flying kick.

Kung fu atau wushu (sebenarnya dua benda yang sama, wushu merujuk kepada seni bela diri Bangsa Cina secara umum, kung fu lebih kepada seni bela diri yang terdapat di Selatan China terutamanya di kalangan Kantonis) ialah warisan Bangsa Cina, jadi cerita yang melibatkan penggunaan kung fu untuk menewaskan musuh asing dan mempertahankan maruah bangsa akan menaikkan lagi “self-esteem” bangsa dan membantu overcome sifat “inferiority”.

Cuma bezanya, Bruce Lee punya “nationalism” lebih kepada Orang Cina secara umum. Di zaman kebangkitan China, “Chinese nationalism” lebih berkait rapat dengan negara China. Jadi Ip Man 4 ni nampak macam “US vs. China” sikit, lagi-lagi time berlaku trade war antara dua negara ini dan hubungan dua negara ni berada di tahap paling tegang dalam sejarah.

Dan kung fu nationalism tidak terhad kepada penggunaan daya fizikal, tapi juga melibatkan penonjolan nilai teras bangsa. Villain dalam Ip Man 1 (Miura) dan Ip Man 2 (Twister) semua berperangai bongkak nak mampus dan percaya kepada “brute force”, watak Barton dalam Ip Man 4 ni pun tak akan terkecuali. Tengok trailer pun tau complete asshole, contra sekali dengan watak Ip Man yang sentiasa menekankan “wu de” (武德 – etika dalam penggunaan force).

Ni lebih kurang macam apa yang China klaim sekarang, negara-negara Barat semuanya “imperialis”, China je berbeza, akan bangkit secara aman sebab dipandu oleh etika Confucianism. Imperialis Barat semua penindas, China je akan bawa “win-win”. Dengar boleh, percaya jangan.

OK, panjang pulak cerita. Korang yang nak tonton cerita ni just enjoy, benda-benda overthinking ni biar aku yang buat, jangan pening kepala.


Tidak Mustahil Pedofilia Sebagai Ahli Baru LGBT

Mengapa Hawa diciptakan sebagai pasangan kepada Nabi Adam a.s dan bukannya ‘Hamdan’? Persoalan ini bukan hanya berlegar sekitar agama Islam, tetapi dalam agama Kristian juga begitu. “Tuhan ciptakan Adam dan Eve, bukannya Adam dan Steve,” kata mereka.

Jangan meletakkan wajah yang buruk dan kuno kepada agama Islam seolah-olah hanya agama Islam yang menolak dan melawan gejala LGBT. Negara besar seperti Rusia yang majoriti rakyatnya adalah beragama Kristian juga menentang LGBT.

Di Malaysia, kita sedang ‘dijajah’ secara minda yang dalam diam menghakis kepercayaan kita kepada lumrah dan norma kehidupan iaitu untuk berpasangan hanya dengan berlainan jantina. Perjuangan gerombolan LGBT ini adalah pastinya untuk mencapai tujuan ulung mereka iaitu pengiktirafan kepada perkahwinan sejenis ataupun perkahwinan sama jantina.

Dalam mencapai destinasi perkahwinan sejenis tersebut, gerombolan LGBT telah lama mengorak langkah dan menyusun strategi melalui aktivitis individu, organisasi antarabangsa, badan-badan bukan Kerajaan (NGO) dan parti-parti politik melalui gerakan-gerakan sosial berselindung di belakang tirai ‘hak asasi manusia’.

Usaha halus yang bertemakan hak asasi manusia kini telah menampakkan hasilnya.  Jika dahulu, gerombolan LGBT ini bergerak secara dalam diam namun sekarang mereka semakin berani memperjuangkan dan mengakui mereka sebagai sebahagian daripada LGBT tanpa rasa bersalah dan segan-silu.

Lebih parah, muktahir ini apabila terdapat golongan yang menentang perjuangan gerombolan LGBT ini, golongan penentang ini pula digambarkan dan dilabel sebagai ketinggalan zaman, kuno, ortodoks, konservertif dan seumpamanya walhal golongan ini (kita) hanya mempertahankan dan mahu meneruskan lumrah dan norma kehidupan berpasangan ‘Adam-Hawa’.

Jika sekarang gerombolan LGBT iaitu lesbian, gay, biseksual dan transeksual ini menggunakan ‘hak asasi manusia’ sebagai hujah dan justifikasi untuk menghalalkan nafsu orientasi seks mereka, adakah selepas ini kita perlu menerima golongan ‘pedofilia’ pula atas hujah dan justifikasi yang sama iaitu ‘hak asasi manusia’?

Di sinilah bahayanya mengiktiraf perjuangan gerombolan LGBT kerana ianya akan membuka pintu kepada golongan Pedofilia pula untuk diiktiraf dan dihalalkan nafsu serakah mereka terhadap kanak-kanak yang di bawah umur yang belum baligh.

Adalah gerombolan LGBT dan para penyokong mereka sanggup untuk menggadaikan anak-anak dan adik-adik bawah umur mereka kepada golongan Pedofilia atas dasar ‘hak’ golongan Pedofilia pula selepas ini?

Pasti terdapat gerombolan LGBT dan para penyokong mereka yang cuba mengatakan bahawa Pedofilia adalah berbeza dari LGBT kerana Pedofilia merupakan sejenis penyakit mental atau gangguan psikologi. Namun jangan lupa, tidak lama dahulu homoseksual juga pernah dikategorikan sebagai ‘penyakit mental’ yang kini telah bertukar menjadi ‘halal’ dan ‘normal’ di mata sesetengah pihak.

Jangan sesekali meletakkan masa depan anak-anak dan adik-adik kita yang di bawah umur sebagai taruhan dengan cubaan dan usaha untuk mengiktiraf LGBT di negara kita. Perkahwinan sejenis yang menjadi panji perjuangan gerombolan LGBT ini sebenarnya masih ditolak oleh majoriti negara dalam dunia ini apabila setakat ini hanya lebih kurang 23 buah negara sahaja yang menghalalkan perkahwinan sejenis di negara mereka.

Oleh yang sedemikian, usahlah kita di Malaysia ini mahu bertindak ‘lebih sudu daripada kuah’ sedangkan banyak lagi negara lain yang menolak gejala dan gerombolan LGBT ini termasuklah negara-negara Barat walaupun majoriti rakyatnya bukan beragama Islam.

Tidak mustahil selepas ini golongan Pedofilia akan menggunakan taktik dan kerangka sama yang digunapakai oleh gerombolan LGBT yang telah terbukti berjaya sebelum ini. Jika dahulu perkahwinan sejenis yang diperjuangkan oleh gerombolan LGBT diharamkan diseluruh dunia, ia telah mula diiktiraf pada 2001 apabila Belanda menjadi negara pertama mengiktiraf perkahwinan sejenis diikuti dengan 22 buah negara kemudiannya hingga sekarang.

Oleh itu, lindungilah Malaysia daripada terjerumus ke lembah gejala LGBT dan Pedofilia. Sekali kita terbuka hati dan terbuka pintu untuk menerima anasir-anasir songsang dan negatif seperti ini, ianya sudah terlambat untuk kita kembali ke jalan yang benar. Cegahlah gelaja LGBT sebelum ianya menjadi parah dan terus membarah dalam masyarakat kita.

Artikel ini disumbangkan oleh Muhammad Iqbal Ikhwandi untuk The Patriots.


Kemurahan Hati Salahuddin Al-Ayyubi Yang Dipuja Barat

Semasa Zaman Pertengahan Jerman, sasterawan dan penghibur Jerman terkenal ketika itu Walther von der Vogelwaide memuji sikap pemurah pemerintah Jerman, Raja Philip of Swabia. Bagaimanapun, beliau menyifatkan kemurahan hati Philip masih tidak boleh mengatasi kemurahan hati pemerintah Dinasti Ayubiyyah, Salahuddin Yusuf al-Ayubi menerusi kata-kata ini, “Denk an den milten Saladin (Fikirkan kemurahan hati Saladin).”

Sikap pemurah dan pemaaf Salahuddin dianggap legenda dalam kalangan pemerintah dan t3nt3r4 Salib. Justeru, tidak hairanlah mengapa sejarawan Perancis Rene Grousset menyifatkan kemurahan dan sikap pemaafnya itu sebagai punca populariti baginda dalam kalangan populasi orang Frank Perancis.

Terdapat banyak contoh sikap pemaaf dan dermawan Salahuddin. Semua maklum semasa kempen Salib di Baitulmaqdis pada tahun 1099, bukan sedikit populasi orang Islam dan Yahudi termasuk wanita dan kanak-kanak menjadi mangsa 4muk4n t3nt3ra mereka. 18 tahun kemudian, pemerintah Ayubiyyah itu berjaya merampas semula Baitulmaqdis dari tangan pihak Salib.

Jadi, tidak hairanlah mengapa penduduk Kristian merasa bimbang dengan situasi ini. Mereka menyangka angkatan Ayubiyyah pimpinan Salahuddin akan membalas d3nd4m kem4t1an penduduk terdahulu dan baginda berada dalam kedudukan untuk berbuat demikian. Tetapi perkara sebaliknya berlaku.

Salahuddin mengarahkan semua penduduk termasuk warga emas, wanita dan kanak-kanak dibebaskan. Baginda turut mengarahkan mana-mana orang Kristian yang mahu meninggalkan Baitulmaqdis, boleh berbuat demikian dalam tempoh 40 hari dengan harta mereka tidak sedikit pun diusik. Malah, Salahuddin memastikan mana-mana wanita Kristian yang berangkat pulang ditemani penjaga lelaki agar mempunyai akses kepada perlindungan dan penginapan.

Penduduk Kristian yang mahu menetap di Baitulmaqdis dibenarkan berbuat demikian. Sementara orang Yahudi yang hilang tempat tinggal akibat kempen Salib 18 tahun lepas dibenarkan melawat dan menetap di kota tersebut. Selain itu, Salahuddin juga membenarkan pihak gereja mengadakan upacara keagamaan untuk penganut Kristian pada hari Ahad, sehari selepas kejatuhan Baitulmaqdis ke tangan umat Islam pada Oktober 1187.

Pada April 1191 atau tahun ketiga kempen P3r4ng Salib Ketiga, seorang wanita Frank mengadu kepada golongan bangsawan Frank bahawa bayinya yang berusia tiga bulan telah diculik dan dijual di pasar hamba. Ini menimbulkan keributan dalam kalangan mereka. Lalu, seorang pemimpin Frank mencadangkan wanita itu merujuk hal berkenaan kepada Salahuddin.

Akur dengan saranan pemimpinnya itu, wanita Frank itu merujuk hal berkenaan kepada pemerintah Ayubiyyah itu. Alangkah terkejutnya wanita itu apabila Salahuddin bukan saja bersedia menyiasat perkara berkenaan malah sanggup mengeluarkan sejumlah wang miliknya bagi memastikan bayi wanita itu dikembalikan.

Salah seorang yang menjadi saksi peristiwa itu ialah penasihat baginda, Baha al-Din bin Saddad. Khalayak yang melihat peristiwa itu menangis teresak-esak kerana tidak menyangka kemurahan hati pemimpin mereka itu. Malah, baginda turut mengarahkan seekor kuda disediakan sebagai tunggangan yang membawa ibu malang itu kembali ke petempatannya.

Sikap mulia Salahuddin tidak sekadar terpakai kepada orang awam malah kepada pemimpin asing dan mvsvh. Misalnya, selepas berjaya mengalahkan angkatan Salib di Hattin pada tahun 1187, beberapa pemimpin Salib menjadi t4w4nan termasuk Guy of Lusignan, Raymond III of Tripoli dan Raynald of Chattilon.

Raynald menjadi sasaran utama baginda kerana sering melancarkan s3r4ng4n ke atas kafilah-kafilah orang Islam termasuk rombongan jemaah haji. Dalam satu s3r4ng4n, beliau bukan saja tidak teragak-agak membvnvh mereka.

Malah, Raynald melemparkan kata-kata cacian terhadap Nabi Muhammad s.a.w walaupun selepas memeterai perjanjian damai dengan pihak Ayubiyyah. Justeru, tidak hairanlah apabila berita ini diketahui baginda, Salahuddin bersumpah akan membvnvh sendiri Raynald.

Sumpah tersebut akhirnya dipenuhi baginda dengan Raynald dihukum m4t1 dan kepalanya dip3ngg4l. Guy yang terkejut melihat peristiwa itu menyangka baginda akan mengikut jejak langkah pemerintah Kerak (al-Karak, Jordan hari ini). Tetapi Salahuddin menenangkannya dengan berkata, “Seorang raja tidak akan membvnvh seorang raja. Tetapi tindak-tanduk lelaki ini sudah melampaui batas.”

Bagi Raja Richard I atau Richard the Lionheart, hubungan kedua-duanya amat baik walaupun berseteru di medan p3r4ng. Misalnya, selepas mendapat tahu pemerintah England itu tidak mempunyai kuda semasa pertempuran, Salahuddin menghantar dua ekor kuda yang baik kualitinya kepada Richard. Dan bila berita Richard jatuh gering, baginda mengutus seorang doktor untuk merawatnya.

Kerana menyanjung sikap mulia pemerintah Ayubiyyah itu, tidak hairanlah mengapa Richard sentiasa mencari jalan membina hubungan baik dengan baginda. Misalnya pada tahun 1191, sebagai sebahagian daripada usaha perdamaian, baginda bersedia menawarkan adindanya Permaisuri Joan of England dari Sicily sebagai isteri kepada adinda Salahuddin dengan Baitulmaqdis sebagai hadiah perkahwinan mereka.

Bagaimanapun, tawaran tersebut ditolak baginda selepas mendapat tahu adindanya harus memeluk agama Kristian sekiranya mahu mengahwini Joan. Cubaan Richard mengahwinkan anak saudaranya, Eleanor of Brittany dengan adinda Salahuddin turut ditolak dengan baik oleh baginda. Penolakan itu langsung tidak mengubah sedikit pun pandangan baginda yang menyifatkan Salahuddin sebagai lelaki yang bermaruah dan pemimpin hebat dunia Islam ketika itu.

Ini menunjukkan sikap pemaaf dan pemurah Salahuddin tidak mengenal sempadan baik dengan rakyat mahupun pihak mvsvh. Justeru, tidak hairanlah kata-kata baginda ini amat relevan dengan situasi dunia hari ini, “Kejayaan ialah mengubah hati lawan-lawan kamu dengan kelembutan dan kebaikan.”

RUJUKAN:

Nisar, Hasher. (2015). What We Can Learn From Saladin. Huffington Post. https://www.huffpost.com/entry/saladin-lessons_b_8704244


Pertempuran Tuen Mun – China Membalas Dendam Untuk Melaka

HUBUNGAN antarabangsa antara Negara China dan Melaka mengikut sejarahnya sudah terjalin sebegitu lama.  Bukan sedikit dokumen sejarah yang menyatakannya yang diketahui kita semua.  Dalam pada itu apabila berkata mengenai kejatuhan Melaka di tangan Portugis pula mungkin kita semua ingin mengetahui apakah tiada tindakbalas daripada negara yang menaungi Melaka pada ketika itu.  Mana mungkin mereka hanya berdiam diri berpeluk tubuh seribu bahasa memandangkan China juga adalah satu kuasa besar sejak dahulu lagi.

Susulan kekalahan Melaka di tangan Portugis, utusan telah dihantar kepada China selaku penaung (suzerain) kepada Melaka. Mendengar kekejaman Portugis daripada perawkilan Melaka, pegawai Kerajaan Ming telah mengambil langkah menghantar ‘memorial maharaja’ (dalam pentadbiran moden, serupa denga Kertas Kerja atau Kertas Cadangan) kepada Sang Maharaja untuk menolak keras sebarang hubungan diplomatik dengan Portugis. Walau bagaimanapun sebelum sempat melakukan apa-apa tindakan, Maharaja Zhengde telah menghembuskan nafasnya yang terakhir. Dalam tempoh ketiadaan raja (interregenum), Yang Tinghe, iaitu Setiausaha Maharaja telah memegang tampuk pentadbiran (dalam konteks Malaysia, jawatan Setiausaha Maharaja adalah mirip Ketua Setiausaha Negara atau KSN).

Yang Tinghe juga turut mendengar tentang pencabulan yang dilakukan oleh pedagang Portugis di China, khususnya oleh Simão de Andrade lantas mengambil tindakan menghalau semua pedagang Portugis yang bertapak di Tuen Mun, berhampiran Hong Kong. Memandangkan pihak Portugis enggan meninggalkan pos pedagangan mereka, China telah mengangkat armada mereka untuk menghalau pihak Portugis. Walaupun mempunyai kelebihan kedudukan yang strategik dan senjata api yang lebih maju, Portugis akhirnya tumpas jua di tangan China. 2 daripada 5 kapal utama Portugis musnah, manakala jongkang-jongkang milik Portugis kesemuanya musnah atau berjaya dirampas China.

China telah menahan beberapa tawanan Portugis dan menghantar surat kepada Portugis supaya berundur daripada Melaka. Namun Portugis angkuh, dan para tawanan Portugis dibunuh dengan kejam oleh pihak China: kemaluan mereka dikerat dan disumbat ke dalam mulut, disaksikan oleh tawanan lain sebelum menerima nasib sama. Hukuman-hukuman ini telah dilakukan di khalayak ramai.

Kerajaan China juga tidak mengiktiraf kota Melaka di bawah Portugis. Kaum Cina yang bertapak di Jawa juga membantu dalam usaha orang Melayu menakluk semula Kota Melaka, khususnya Kesultanan Acheh. Hal kerjasama kaum Cina di Jawa ini tercatat dalam “Sejarah Melayu Semarang dan Cerbon”.

Ditulis oleh Syed Nizamuddin bin Sayed Kassim @ SN

Rujukan:


Alexander Nevsky: Penyelamat Russia Dari Bala Mongol Dan Teuton

“Kuasa Tuhan tidak terletak dalam angka, tetapi dalam kebenaran.”

Alexander Nevsky (Алекса́ндр Не́вский) merupakan pahlawan Rusia yang sangat popular oleh kerana kebijaksanaannya yang diterapkan dalam kegagahan dan kealiman akidahnya. Beliau dilahirkan pada tanggal 30 Mei, 1220 di bandar Pereslavl-Zalessk (pada hari ini, Yaroslav, Persekutuan Rusia) dimana ayahandanya, Yaroslav II, merupakan putera bagi bandar Vladimir.

Ketika beliau berusia muda, Alexander telahpun mengukuhkan reputasinya dalam liputan sejarah sebagai pemimpin alim yang menyandarkan keberaniannya kepada integriti dan kehormatan. Bersama ayahandanya, beliau berjuang untuk menentang tentera-tentera Jerman di Sungai Emajogi (pada hari ini, Estonia), tetapi hakisan hidupnya yang sebenar datang bertahun-tahun selepas itu, dimana beliau akan berdepan dengan dugaan yang besar atas kewujudan Mongol dan kesatria-kesatria Teuton di kiri dan kanan.

Darjah kebesaranannya tiba pada tahun 1240 dimana beliau dibawa ke medan peperangan menentang barisan Sweden. Sebelum bergerak, Alexander mengukuhkan ketenangan dalam jiwanya menggunakan akidahnya, sementara menunggu pertolongan ayahandanya, dimana pada masa yang sama, beliau tidak tahu apa-apa pun tentang aktiviti-aktiviti musuh.

Alexander juga telah mendapat petanda yang baik daripada salah seorang pahlawannya, tetapi beliau mengarahkan agar kekal dalam dunia realiti, bukannya bertaklid buta dengan aspek-aspek keajaiban.

Berjuang dibawah panji Republik Novgorod, Alexander berjaya menewaskan tentera-tentera Sweden, yang mempunyai kuasa yang lebih besar. Dalam pertempuran tersebut, Alexander disaksikan bertemu dengan ketua tentera Sweden, Yarl, dan menghadiahkannya luka di bahagian muka.

Berdasarkan pertempuran inilah Alexander dikurniakan nama “Nevsky” atas kejayaan “pertempuran di Sungai Neva”. Dengan pengaruhnya yang baru meledak, Alexander dengan beraninya bergerak menentang Kumpulan Teuton, yang telah merancang untuk mengeksploit Rusia pada ketika mereka terlibat dengan konflik Mongol dan Sweden.

Pada tahun yang sama, barisan Teuton telah menakluki bandar-bandar Pskov, Izborsk, dan Koporye. Alexander membawa tentera-tenteranya ke medan salji untuk membebaskan Pskov dan Koporye dalam masa dua tahun. Ia merupakan gerakan yang sungguh berani kerana barisan Teuton merupakan aset besar buat Empayar Suci Roman (Holy Roman Empire), yang lebih kuat berbanding dunia-dunia Rusia.

Dan Teuton tidak berduduk diam. Mereka membalas serangan Alexander. Dan Alexander, yang berusia 22 ketika itu, berdoa kepada Tuhan untuk sebarang bantuan kerana Kesatria-Kesatria Teuton sememangnya merupakan mimpi yang ngeri buatnnya. Mereka telahpun menguasai Estonia melalui Jemaah Livonia dan Penguasaan Dormat.

Dan mungkin dengan ilham daripada Tuhan, Alexander Nevsky bergerak dengan bantuan Vladimir dan Pskov untuk berjuang di lokasi yang sangat strategik pada bulan April. Pertempuran itu berlangsung diatas tasik yang beku. Ketenteraan Teuton milik Hermann von Buxhovden bertemu Rusia di selat Tasik Peipus, dan Alexander dengan bijaknya berundur untuk membawa Kesatria Teuton masuk dalam perangkapnya.

Strategi asal Alexander adalah untuk melemahkan Kesatria ini dengan pertempuran sengit dalam cuaca yang mencabar itu. Seperti yang dirancang, Kesatria Teuton mula tumpas apabila pemanah-pemanah Alexander menguasai sayap-sayap Rusia, dan kemudian apabila tentera-tentera berkuda muncul – ia merupakan belitan yang menakutkan buat barisan Teuton yang berundur, sekaligus memberikan kemenangan strategik kepada Rusia.

Selaput-selaput ais mulalah merekah kerana berat mereka, dan apabila tidak mampu menampung, disitulah tandanya kematian ramai kesatria-kesatria Teuton. Selepas kekalahan ini, Teuton terpaksa melepaskan kuasa di semua wilayah Rusia. Ini juga menandakan kekalahan mereka dalam Perang Salib ini, kerana barisan Teuton yang dipelopori golongan Katolik tidak berjaya menewaskan barisan Ortodoks.

Kemenangan di Barat masih lagi belum menyelamatkan Rusia.
Alexander Nevsky bergerak untuk mengukuhkan keamanan di Timur Rusia pula. Tetapi, strateginya kali ini lebih kepada diplomasi bersama puak Tatar, ketika Putera Yaroslav mengukuhkan persahabatan Novgorod bersama Khan Batu daripada Kanat Kipchak, salah satu wilayah politik Empayar Mongol.

Usaha ini juga telah menyebabkan Putera Yaroslav mangkat akibat diracun. Kini, Alexander Nevsky diberikan tanggungjawab diplomasi bersama Kanat Kipchak ini. Beliau bergerak untuk menjadikan anak Khan Batu (Sartak) sebagai duta antara Rusia dan Mongol. Sartak pun baru sahaja memeluk agama Kristian.

Selepas berjayanya usaha diplomasi ini, Alexander Nevsky meneruskan hidupnya yang dihiasi dengan kejayaan demi kejayaan. Beliau menjadi Putera kepada Vladimir, Kyiv dan Novgorod. Konflik Rusia-Teuton telah mengajar beliau bahawa kuasa Barat memang tidak boleh dipercayai, dan ironinya, pengajaran ini berterusan sehingga hari ini dimana Rusia tidak mempercayai Barat dan Ortodoks Rusia pula tidak rapat dengan Katolik Kristian.

Walaupun Raja Rus’, Daniel Galich, mempunyai hubungan diplomatik bersama Pope, Alexander Nevsky tegas tidak mahu berhubung dengan pengaruh Katolik. Beliau akan berterusan menentang Jerman dan Finland dalam berbagai-bagai konfrontasi. Tetapi pada tahun 1256, Khan Batu dan Sartak meninggal dunia, memaksa Alexander berhijrah ke Sarai untuk meneruskan hubungan rapat bersama Kanat Kipchak.

Khan Berke yang baru merupakan orang Islam. Beliau bersetuju untuk meneruskan persahabatan ini. Kerapatan mereka berdua menghasilkan penubuhan Bandaraya Ortodoks di Sarai, dengan berbagai-bagai usaha untuk merapatkan lagi hubungan bersama Rusia. Dua tahun kemudiannya, Alexander terpaksa menziarahi Kanat Kipchak sekali lagi, tetapi mangkat sewaktu dalam perjalanan pulang pada 14 November. Beliau berusia 43 tahun ketika menemui ajalnya.

Walaupun rohnya telahpun diambil Tuhan, Alexander Nevsky masih lagi merupakan teladan yang hebat dalam Rusia. Kepintaran dan keberaniannya telah menjadi inspirasi Rusia dari satu masa ke satu masa. Ketika Perang Dunia Kedua, beliau digunakan sebagai teladan semangat kepada Tentera Merah untuk menentang Nazi Jerman.

Anak muda yang menewaskan Sweden dan memecahkan keangkuhan Teuton telah disanjung tinggi ketika upacara pengebumiannya:

“Ketahuilah jemaahku, bahawa matahari telahpun terbenam buat tanah Suzdal. Tidak lagi akan muncul seorang putera (sehebat Alexander) di wilayah Rusia.”


Yusof Ishak – Pengasas  Utusan Melayu Yang Menjadi Presiden Singapura

20 Julai mencatatkan lembaran baharu buat suara keramat bangsa Melayu, Utusan Malaysia. Setelah 9 bulan berehat, akhirnya akhbar berbahasa Melayu tertua di negara ini kembali beroperasi dengan nafas yang baharu. Apabila membicarakan soal perjalanan Utusan Melayu, maka ia tidak dapat lari dari persona Yusof Ishak.

Yusof Ishak merupakan figura politik dan tokoh wartawan yang sering mewarnai bidang-bidang tersebut khususnya ketika era 50 dan 60 an. Yusof Ishak dilahirkan di Padang Gajah, Trong, Perak pada 12 Ogos 1910.

Beliau berasal dari etnik Minangkabau dan merupakan keturunan dari Dato Jenaton, seorang pemimpin tempatan yang berhjrah ke Kedah pada abad ke 18. Bapanya, Ishak Ahmad merupakan kakitangan kerajaan dan menjawat sebagai Pemangku Pengarah Perikanan Negeri-Negeri Selat dan Negeri-Negeri Melayu Bersekutu. Ishak merupakan orang Melayu pertama yang menjawat jawatan sedemikian.

Yusof memulakan alam persekolahannya dengan bersekolah di Sekolah Melayu Kuala Krau. dan Sekolah Melayu Taiping. Yusof kemudian menyambung pelajaran menengahnya di King Edward II School, Taiping pada tahun 1921. Setelah berpindah ke Singapura pada 1923, Yusof bersekolah di  Victoria Bridge School dan Raffles College. Keputusan yang cemerlang membolehkan beliau mendapat biasiswa Diraja dari Kerajaan British.

Selain cemerlang di dalam bidang pembelajaran, Yusof juga turut aktif di dalam bidang korikulum. Beliau pernah memenangi Piala Aw Boon Par dan juara tinju bagi peringkat kebangsaan. Di samping itu, beliau turut menjadi editor di majalah keluaran sekolahnya, Rafflesian.

Setelah habis perskolahan, beliau ingin menyambung pelajarannya ke England namun ditentang bapanya atas faktor kewangan. Kemudian, Yusof menyertai Akademi Polis Diraja di Kuala Lumpur. Tidak lama kemudian, beliau meninggalkan akademi itu dan pulang ke Singapura untuk menjadi editor di sebuah majalah sukan, Sportsman.

Yusof kemudian menerima pelawaan Syed Hussein Al Saggof untuk menyertai Warta Malaya yang baru sahaja ditubuhkan. Pada tahun 1938, Yusof bersama kepimpinan yang lain menubuhkan Utusan Melayu dan beribu pejabat di Queen Street berhampiran Masjid Sultan. Yusof bukan sahaja membiayai penubuhan akhbar itu, malah membentuk sebuah kumpulan dari kalangan wartawan di dalam akhbar tersebut.

Ketika penjaj4han Jepun ke atas Tanah melayu, Utusan Melayu terpaksa ditutup dan beliau kemudian lari ke Taiping lalu membuka sebuah kedai ubat. Setelah p3rang tamat, beliau menyambung semula operasi penerbitan akhbar Utusan Melayu seperti biasa. Pada tahun 1948, Yusof telah dipilih sebagai salah seorang delegasi  First Press Delegation untuk melawat Britain.

Pada tahun 1957, apabila Utusan memindahkan operasinya ke Kuala Lumpur. Yusof juga telah berpindah ke sana. Untuk memulakan operasi yang baharu, Yusof telah melawat kilang mesin pencetak di Jepun  untuk digunakan sebagai pencetak akhbar di pejabat baharu. ‘

Pada tahun 1958, Yusof mula kehilangan hak pemilikannya di dalam Utusan kepada UMNO. Beliau agak tertekan dengan tindakan tersebut dan menjual kesemua hak pemilikannya menjelang tahun 1959 dan meletakkan jawatannya. Yusof pulang semula ke Singapura dan dilantik menjadi Pengerusi Suruhanjaya Perkhidmatan Awam Singapura atas pelawaan Lee Kuan Yew.

Setelah kemenangan PAP di dalam Pilihanraya Umum Pertama paa tahun 1959, Yusof telah dilantik Tun Yusof dilantik sebagai Yang di-Pertuan Negara Singapura pada 3 Disember 1959, menjadikan beliau orang tempatan pertama memegang jawatan tersebut.

Sebagai ketua negara Singapura, beliau bersama isteri, Toh Puan Noor Aishah, telah melakukan lawatan rasmi yang pertama ke Kemboja pada April 1963. Pada bulan yang sama, mereka berdua telah ke kota suci Mekah untuk melaksanakan ibadah haji dan disambut sebagai tetamu negara kerajaan Arab Saudi. Sebuah lawatan rasmi juga telah dilakukan ke Ceylon pada Mei 1963.

Setelah pemisahan Singapura dari Malaysia pada tahun 1965, Yusof dilantik sebagai Presiden Singapura yang pertama. Beliau sekali lagi memegang jawatan ini untuk penggal ke-3 selama empat tahun bermula 4 Disember 1967 dan sepatutnya berakhir pada 3 Disember 1971.

Menjelang tahun 1968, kesihatan Yusof mulai lemah dan sering dimasukkan ke dalam hospital. Pada 23 November 1970, Yusof menghembuskan nafasnya yang terakhir akibat pelbagai komplikasi penyakit ketika berusia 60 tahun dan disemadikan di Perkuburan Pahlawan Kranji.

Bagi menghargai jasa beliau, Yusof telah dianugerahkan Darjah Kerabat Yang Amat Dihormati (D.K.) Kelas Pertama oleh Sultan Omar Ali Saifuddien III dari Brunei pada bulan November 1960 yang membawa gelaran Dato Laila Utama, dan Seri Maharaja Mangku Negara (S.M.N) yang membawa gelaran Tun oleh Yang di-Pertuan Agong Malaysia pada November 1963.

Pada tahun 2017, sebuah masjid diabadikan sempena nama beliau dan hingga kini, seluruh warga Singapura juga  setiap hari menatap wajah beliau yang terpampang di muka hadapan duit Dollar Singapore sejak 1999.